MƏŞƏDİ SƏMƏD KƏRBƏLAYI MƏHƏMMƏDHƏSƏN OĞLU (1885, Sərkar kəndi-Samux rayonu – 1945-dən sonra, ?)\n(Başlanğıcı ötən şənbə sayımızda)\nŞəmkirdə Forel familiyalı 4 alman qardaş olub. Onlardan biri Karayeridə toy edib. Onlar Gəncəbasarın bütün tanınmış adamlarını da toya çağırıblar. Məşədi Səməd və Dəli Alı da orada olub. Toyda qardaşlardan birinin qızı oynamağa çıxanda onun atası almanca deyib ki, Dəli Alını da çağır. Qız elə bilib ki, Dəli Alı Məşədi Səməddir, çünki onun fikrincə, boylu-buxunlu adam Dəli Alı ola bilərdi, halbuki Dəli Alı bəstəboymuş. Bəli, qız gəlib pəhləvan cüssəli Məşədi Səmədin qarşısında dayanaraq onu oyuna dəvət edir. Atası yanıldığını, bu kişinin Dəli Alı olmadığını desə də artıq Məşədini bəyənmiş qız razılaşmır, “bu məclisin Dəli Alısı budur, mən də onunla oynayacağam” deyir və sözünü də göyərdir.\nQızın camaat içində ona yox, Məşədi Səmədə üstünlük verməsi Gəncəbasarın ən qoçaq, igid, çar hökumətinə qan udduran qeyrətli oğullarından biri olan Dəli Alının şəstinə toxunur. Bunun heyifini Məşədi Səməddən çıxmağı qərara alır. Belə plan qurur ki, toydan qayıdanda atları yarışdırmaq bəhanəsiylə Məşədi Səmədi qabağa keçirərək vursun. Ancaq onun dəstəsindən Məhəmməd adlı birisi onun bu niyyətini Məşədiyə anışdırıb. Qovlar Sarı kəndinin yanına çatanda Dəli Alı deyib ki, ay Səməd, gəl atlarımızı ötüşdürək, görək kiminki yeyin qaçır. Məşədi Səməd üzdə razılaşıb, ancaq əlsuyuna getmək bəhanəsiylə bir qırağa çəkilib, bir səngər dalından Dəli Alıya silahını tuşlayaraq deyib ki, sən məni öldürmək istəyirdin, ancaq mən sənə dəymirəm. Yolunla get. Bundan sonra səninlə mənimki tutmaz. Beləcə onlar sonadək küsülü qalıblar.\nBu rəvayəti Məşədi Səmədin başısı Şəkər xanımın nəvəsi Knyaz Abdullayev də təkrarladı, ancaq onun söyləməsinə görə, həmin toy Tiflisdə olub. Həm də oynadıqları vaxt Məşədi Səməd bir stolu əlinə götürərək qıza deyib ki, çıx, üstündə oyna. Qız da stolun üstündə rəqs edib və hamı Məşədi Səmədin gücünə heyran qalıb. Dəli Alıya gəlincə, o, atları yarışdırmaq təklifini Ceyrançöldə edib. Bu zaman Məşədi Səməd razılaşıb, ancaq yəhəri bərkitmək bəhanəsiylə geri qalıb. O, möhkəm bir yerdə qırağa çəkilərək özünə səngər düzəldib və oradan Dəli Alıya deyib ki, dəstəni də götür get, getməyəni qıracağam. Onun sərrast atıcılığına bələd olan Dəli Alı da dəstəsiylə oradan uzaqlaşıb. Sonra o, özüylə bir molla da götürərək Məşədi Səmədin anası Xanımın yanına barışığa gəlib və anası onları barışdırıb.\nMƏŞƏDİ SƏMƏD VƏ QATIR MƏMMƏD\nGəncəbasarın tarixində mənhus rol oynamış, başına əsasən erməni başkəsənləri toplayaraq yerli Türk-müsəlman varlılarını, tacirlərini soyan quldur Qatır Məmməd haqqında düşüncələrimi vaxtilə “525-ci qəzet”in səhifələrində bildirmişəm (Qatır Məmməd – “xalq qəhrəmanı”, yoxsa erməni aləti? – “525-ci qəzet”, 13 dekabr 2008, №230), ona görə də onun şəxsiyyəti haqqında burada əlavə söz demək istəmirəm. Ancaq burası danılmazdır ki, camaat onu qabağından yeməyən bir qabadayı kimi tanıyıb.\nKnyaz Abdullayevin dediyinə görə, Məşədi Səmədin gözəl bir atı varmış. Qatır Məmməd də rus zabitindən əldə etdiyi əla bir at minirmiş. Bir dəfə Məşədinin atını görən Qatırın ona gözü düşür, atları dəyişdirməyi camaatın içində ona təklif edir. Bunu çox normal qarşılayan Məşədi Səməd razılaşır. Qatır Məmməd onun atının belinə qalxanda adamların baxışından hiss edir ki, onun razılığını quldurdan qorxmaq kimi başa düşüblər. Tez uca səslə Qatıra qışqırıb: “Atdan düş!”. O da tez düşüb. Sonra deyib: “İndi də min!”. O da minib. Bununla Məşədi Səməd camaata göstərib ki, mən istəsəm Qatır Məmmədi ata mindirərəm, istəsəm düşürərəm.\nXalq içərisində bu cür dərin nüfuz qazanmış adamın Azərbaycan Cümhuriyyəti Parlamentinin üzvü seçilməsi tamamilə təbiidir. Azərbaycan Dövlət Arxivinin 895-ci fondundakı iki işdə Məşədi Səmədin deputatlıq fəaliyyəti haqqında etibarlı bəlgələr var. Həmin bəlgələr 1920-ci ildə baş verənləri güzgü kimi əks etdirir.\nBəlli olur ki, 5 yanvar 1920-də Parlaman üzvlüyündən istefa vermiş Hacıəli Qasım oğlu’nun yerinə Gəncə qəzasında yeni deputatın seçilməsi gündəmə gəlir. Parlaman rəisi 6 yanvar 1920-də Daxiliyyə Nəzarətinə müraciət edərək yeni seçkilər keçirilməsini tələb edir və bu tələb tezliklə yerinə yetirilir. Gəncə şəhər sülh məhkəməsinin sədr əvəzi, Gəncə Dairə Məhkəməsinin üzvü Həsənbəyov’un bir aydan sonra – 7 fevral 1920-də Gəncə şəhərində imzaladığı mandatda oxuyuruq: “Bu sənədi təqdim edən Gəncə qəzası Sərkar kəndinin sakini Məşədi Səməd Kərbəlayı Məhəmmədhəsən oğlunu Gəncə qəzasının müsəlmanları Azərbaycan Parlamentinə deputat seçiblər və bunu imzamla və möhür basmaqla təsdiq edirəm”. Mandatın aşağısında ərəb əlifbasında bu sözlər yazılıb: “19 fevraldan isbati-vücud etmişdir” (yəni iclaslarda iştirak edib).\n18 fevral 1920-də Parlaman dəftərxanasının rəisi Məhəmməd ağa Vəkilov Gəncə qəzasının rəisinə məktub yazaraq Məşədi Səmədin seçki sənədlərinin Parlaman Divani-rəyasətinə təcili göndərilməsini tələb edib. Artıq üç gün sonra – 21 fevral 1920-də Parlaman idarəsinin müdiri Parlamanın etimadnamə komisyonuna Gəncə qəzası qaimməqamlığından göndərilmiş seçki sənədlərini təqdim edib. Təəssüf ki, ARDA-da həmin sənədləri tapmaq mümkün olmadı.\n24 fevral 1920-də Gəncə valisi (qubernatoru) Xudadad bəy Rəfibəyov’un Azərbaycan Cümhuriyyəti daxili işlər nazirinə göndərdiyi 3102 saylı raportda Gəncə vilayəti müsəlmanlarının Sərkar kəndinin sakini Məşədi Səməd Kərbəlayı Məhəmmədhəsən oğlunu Azərbaycan Parlamentinə seçdikləri və həmin Parlamentdə iştirak etmək üçün Bakıya getməkdən ötrü ona lazımi mandat verildiyi bildirilir.\nArxivdə Məşədi Səmədin özünün imzaladığı sənədlər də qalır. 4 mart 1920-də Azərbaycan Parlamanı Divani-rəyasətinə yazdığı ərizəsində oxuyuruq: “Gəncə qəzasından intixab edilib gəldiyim halda məsarifi-rahiyyəmin tədiyyəsinə (yol xərclərimin ödənilməsinə) əmr vermənizi rica edirəm. Məsarifi-rahiyyəm: Gəncədən Bakıya qədər, fayton və vağon, sair xırda xərc olaraq beş yüz əlli manata qədər”. Ərizənin aşağısında yazılıb: “Divani-rəyasətin 6 mart tarixli iclasında mumileyhə beş yüz əlli rublə verilməsi qərara alındı”.\n11 mart 1920-ci ildə Məclisi-Məbusan (Parlaman) özünün 133-cü iclasını keçirir. Sədr Məhəmmədyusif Cəfərov, katib Rza bəy Qaraşarlı’dır. Rza bəy Məşədi Səmədin “Əhrar” fraksiyasına mənsub olması haqqında ərizə verdiyini bildirir. Azərbaycan Məclisi-Məbusanı Divani-rəyasətinə yazılmış həmin ərizə də arxivdə saxlanır: “Möhtərəm əfəndim! Türk el firqəsi “Əhrar”ın üzvü olub Parlamanda həman fraksiyona daxil olduğum rəsmən elan edilməmişdir. Binaənəleyh zati-aliniz məzkur fraksiyona daxil olduğumu elan edəsiniz. Parlaman əzası Məşədi Səməd Həsən oğlu”.\nParlamentdə 19 fevral – 27 aprel arasında çalışdığına görə onun deputat fəaliyyəti haqqında geniş bilgi yoxdur.\nİlk müstəqil Azərbaycan Cümhuriyyəti qırmızı süngülərlə məhv edildikdən sonra bu dövləti qurmuş ərdəmli kişilər ya güllələndilər, ya gedərgəlməz sürgünlərə göndərildilər, ya da cəlayi-vətən edilərək dərbədər salındılar, ağır mühacir həyatı yaşamağa məcbur edildilər. Məşədi Səməd də onların arasındaydı. Vur-tut iki ay Cümhuriyyət deputatı olması ona və bütün nəslinə çox baha başa gəldi. “ÇK” ona göz verib işıq vermədi. Doğrudur, sovet hakimiyyətinin ilk illərində onunla çox da işləri olmadı, çünki kənddə bacarıqlı adamlara ehtiyac vardı. Onun hətta kənd sovetinə başçı qoyulduğu da deyilir. Ancaq hakimiyyət gücləndikcə basqılar da amansızlaşdı. Onun Sərkardakı ikimərtəbəli mülkünü əlindən alıb xəstəxana etdilər. (Bu binanı sonradan tamam sökdülər). Aramsız təqiblərdən bezmiş Məşədi 1920-ci illərin başlanğıcında el-obasını, yurdunu tərk etməyə məcbur oldu, ancaq çox da uzağa getmədi, ticarət əlaqələrində bulunduğu Güney Azərbaycanı seçdi, Təbrizə sarı üz tutdu.\nMəşədi Səmədi Arazdan o taya Məmiş kişi keçirib. O, qabaqca Məşədinin qızıllarını, sonra da özünü keçirib. Şəkər nənəm İmamzadada bir nəfərdən onun göndərdiyi məktubu alıb ki, sağam. O söyləyirdi ki, qardaşımın Təbrizdə xalça-palaz dükanı olub.\nŞəkər xanımdan eşitdiyimə görə, İrandan gəlmiş “Seyid” deyilən birisi 1920-ci illərdə Məşədi Səmədi Arazdan o taya keçirməyə boyun olub. Məşədi, Şəkər xanım və Seyid üçlükdə belə şərtləşiblər ki, Seyid Məşədi Səmədin saatını gətirib Şəkərə versə, deməli, Arazı sağ-salamat keçiblər, Seyidin zəhməthaqqı verilsin (bundan ötrü bacısına pul verib). Ancaq Məşədi Səməd Seyiddən xəlvət bacısıyla danışıb ki, sənə saatı gətirsələr bil ki, məni öldürüblər, sən də onu gətirəni öldür; yox, üzüyümü gətirsələr bil ki, sağ-salamatam, narahat olma, kişinin pulunu ödə. Yolda Seyidə deyib ki, üzüyümü verməsən səni öldürəcəklər. Məni sağ-salamat keçir, üzüyü apar. Beləliklə, uzaqgörənliyi və tədbirliliyi sayəsində Məşədi Səməd mümkün ola biləcək təhlükədən sovuşub. Yeri gəlmişkən, mən Şəkər xanımda Məşədi Səmədin qızıl saatını və üzüyünü görmüşəm.\nSəfurə xanım Hümbətova:\nMəşədi Səməd öncə Cənubi Azərbaycana gedib. Konkret harada yaşadığını demək çətindir, çünki bir neçə yer dəyişib, ancaq orada da Sarvan adlı məhəllə yaratdığını eşitmişəm. Orada da ailə qurub və iki oğlu olub. 1946-cı ildə Demokrat Həsən Cənubi Azərbaycandan bizim Sərkara köçüb gəlib. O, ərim Yolçuya deyib ki, Məşədi Səməd orada bizim qonşumuzdu.\nYazardan: Mən Eldar və Yusif Hümbətovlarla birgə həmin Demokrat Həsənin Sərkarda yaşayan oğlu Sadıq Axundov’la (1957) görüşdüm. O, atasının 1947-də Təbriz mahalına bağlı Əhərdən gəldiyini dedi. Deməli, bu vaxt Məşədi Səməd Əhərdə yaşayırmış.\nMəşədi Səmədin Arazın o tayında da iki oğlu olub. Müharibə dövründə bizim qoşunlar Cənubi Azərbaycana girəndə Məşədi sağ imiş və oğlanları turnikdə oynayan böyük uşaqlarmış.\nHörmətli oxucularıma bunu da bildirməliyəm ki, Məşədi Səmədin qohumları arasında onun Güney Azərbaycandan sonra Türkiyəyə köçüb orada yaşaması və iki oğlunun orada doğulması və Məşədinin Türkiyədə dünyaya göz yumması haqqında fikir də dolaşmaqdadır. Açığı, Knyaz Abdullayev, Sabir Zeynalov, Səfurə Hümbətova, Məhəmməd Hümbətov kimi mötəbər insanların heç birinin təsdiqləmədiyi bu müddəaya mən də bel bağlamıram. Ancaq bu gün əlimizdə onu inkar edəcək dəlil-sübut da yoxdur. İnşallah, sonrakı araşdırmalar bu məsələyə aydınlıq gətirər.\nMəşədi Səmədin “cinayəti” üzündən onun qohumlarının başına çox müsibətlər gətirilib. Oğullarını “KQB” məhv edib. Ona qohumluğu çatan insanların vətəndaş hüquqlarından məhrum edilməsi hətta 1970-1980-ci illərədək sürüb. Qardaşı Həmzə’nin nəvəsi, bu gün Gəncə Şəhər Baş Polis İdarəsinin əməkdaşı, polkovnik-leytenant Məhəmməd Yolçu oğlu Hümbətov (1954) danışdı ki, 1976-cı ildə məni təhlükəsizlik orqanlarında işə götürmək istəyirdilər. Sənədlərimi hazırlayandan bir həftə sonra bidirdilər ki, “sənin baban Müsavat Parlamentinin deputatı olub”, ona görə də o iş bir daş altda, bir daş üstdə qaldı...\nSON BİR-İKİ SÖZ\nHaqqında 90 il susulmuş, varlığı bütünlüklə unutdurulmuş, bu müddətdə bircə sətir yazıyla belə anılmamış şərəfli bir yurddaşımızın adını xalqımıza tanıtmağın “bismillah”ını etdik. İnanmaq istərdik ki, Gəncənin, Samuxun rəhbərləri 90 illik haqsızlığa son qoyacaq, Məşədi Səmədin müqəddəs adını gənc nəslin yaddaşında əbədiləşdirmək üçün layiqli işlər görəcəklər.\n16-17 noyabr 2011.\nTel.: +994 50 612 68 13\nMənbə: Ədalət TAHİRZADƏ26.11.2011 Çap et


Cenevrəisvecre-isvecre cenevre-cenevre turu,maraqli melumatlar,vitual tur,Bilet Tap Bəzi vacib məlumatlar: Saat : GMT/UTC +1telefon : 0041 və ya +41Əhali sayı: 205,000 Polis: 117 Təcili yardım – 144 Yanğınsöndürmə – 118 Avropanın cənnəti deyə bilərik. Cenevrə dünyada avropada cənnət mifi yaradılan şəhərlərdən biridir. Şəhər şəhər olmaqdan daha çox milli parka bənzəyir. Təbiət zənginliyi o qədər möhtəşəm formada […]\nBanqkok Banqkok keçmiş Siam indiki Taylandın maraqlı və eqzotik paytaxt şəhəridir. Dünyada hər paytaxt kimi Banqkok da böyük və qarışıq bir şəhərdir. Banqkokda siz dünyada nəhəng qəbul olunmuş alış-veriş mərkəzləri, modern otellər, eyni zamanda dünyada brend otel markaları, barlar, gecə klubları, küçədə hazırlanan tayland yeməkləri, eqzotik meyvələr, və çox qəribə səslənsə də saxta marka dükanları. […]\nPandemiya dövründə sərnişin daşıma ilə bağlı AZAL qaydalar\nAzərbaycanda koronavirus infeksiyası COVID-19 pandemiyası dövründə yerinə yetiriləcək sərnişin daşımaları ilə bağlı yeni qaydalar hazırlanmışdır. Bu qaydalara əsasən Heydər Əliyev Beynəlxalq Aeroportundan yola düşən sərnişinlər üçün aşağıdakı tədbirlər tətbiq edilir: – yalnız yola düşməyə hazırlaşan sərnişinlərin aerovağzal kompleksinin binasına daxil olmalarına icazə verilir; – terminal binasına daxil olmazdan əvvəl sərnişinlər xüsusi avadanlıq – dezinfeksiyaedici dəhliz vasitəsilə ümumi […]\nÇili – Pasxa adası\nUzaq Çili – qədim aymar dilində dünyanın sonu deməkdir. Çili Azərbaycana ən uzaq ölkələrdən biridir. Çilinin ən sirli adası isə Pasxa adası başqa adla desək Rapa Nui adası hesab edilir. Ada bazar günü kəşf edildiyi üçün Pasxa adlanır. Ada Çiliyə 3000 km məsafədə yerləşməklə demək olarki tamam izolə şəraitindədir. Eyni zamanda ada vulkan mənşəli olduğu […]\nTəyyarə təhlükəsizlik qaydaları\nTəyyarə dünya nəqliyyat xidmətləri içərisində ən təhlükəsiz nəqliyyat vasitəsidir. Eyni zamanda səyahətiniz dövründə məsafələri qısalmaq üçün ideal vasitə hələlik tək təyyarədir. Bununla yanaşı təyyarə nəqliyyatından istifadə üçün bilməli olduğunuz vacib qaydalar vardır. Bunlar mütləq əməl olunmalıdır. Çalışmaq lazımdır ki, uçuş müddəti daim qaydalara əməl etməklə eyni zamanda digər sərnişinlər üçün də önəmlidir. Türk hava yollarının […]\nDünyanın ən böyük hava limanlarından biri olan Pekin hava limanı Çinin paytaxtı Pekin şəhərinə yaxın məsafədə yerləşir. Nəhəng hava limanı 2003-2008-ci illərdə inşa edilmişdir. Hava limanının memarı ingilis əsilli memar Norman Foster tərəfindən inşa edilmişdir. Havalimanı 29-cu olimpiya oyunlarının keçirilməsi üçün tikilmişdir. 1.3 milyon kv.metr ərazini əhatə edir. Hava limanı ilə bağlı qısa məlumatı təqdim […]\nBakı Kazan bilet qiymətləri\nBaki-Kazan bilet qiymetleri-ucuz bilet al,serfeli bilet al,onlayn Bilet Tap Bakı Kazan səyahəti üçün istədiyiniz zaman Bilet Tap platformasından sərfəli qiymətlərlə bilet əldə edə bilərsiniz. Bakı Kazan bilet qiyməti öyrənmək üçün sadəcə olaraq axtarış formasında uçuş tarixlərinizi qeyd etməyiniz lazımdır. Bakı Kazan bilet əldə etmək üçün siz təklif olunan qiymətlərdən büdcənizə uyğun olan qiymət seçimi edəcəksiniz. […]\nBakı Moskva bilet qiyməti\nBaki-Moskva bilet qiymetleri-onlayn bilet,serfeli teklifler,ucuz bilet-Bilet Tap Bakı Moskva səyahəti üçün istədiyiniz zaman Bilet Tap platformasından sərfəli qiymətlərlə bilet əldə edə bilərsiniz. Bakı Moskva bilet qiyməti öyrənmək üçün sadəcə olaraq axtarış formasında uçuş tarixlərinizi qeyd etməyiniz lazımdır. Bakı Moskva bilet əldə etmək üçün siz təklif olunan qiymətlərdən büdcənizə uyğun olan qiymət seçimi edəcəksiniz. Aviareys üzrə […]\nBakı Trabzon bilet qiyməti\nBaki – Trabzon bilet qiymeti-onlayn bilet al,ucuz biletler-Bilet Tap Bakı Trabzon bilet qiyməti öyrənmək üçün sadəcə olaraq axtarış formasında uçuş tarixlərinizi qeyd etməyiniz lazımdır. Bakı Trabzon aviareysi üçün bilet əldə etmək üçün siz təklif olunan qiymətlərdən qiymət seçimi edəcəksiniz. Aviareys üzrə bilet qiymətləri rəqbətli formada təklif olunur. Ən ucuz aviabilet əldə etmək səyəhət xərclərinizi xeyli […]\nBakı Bodrum bilet qiyməti\nBaki-Bodrum bilet qiymeti-onlayn bilet,serfeli teklifler,ucuz bilet-Bilet Tap Bakı Bodrum bilet qiyməti öyrənmək üçün sadəcə olaraq axtarış formasında uçuş tarixlərinizi qeyd etməyiniz lazımdır. Bakı Bodrum aviareysi üçün bilet əldə etmək üçün siz təklif olunan qiymətlərdən qiymət seçimi edəcəksiniz. Aviareys üzrə bilet qiymətləri rəqbətli formada təklif olunur. Ən ucuz aviabilet əldə etmək səyəhət xərclərinizi xeyli aşağı etməyə […]


Hz. Məryəm -\nAllah, hz. Məryəmi bütün aləmlərin qadınlarına üstün etmişdir\nHz. Məryəm, həyatının hər anında, etdiyi hər işdə Allaha yönələn, Allahın adını ucaldan, Rəbbimizə ürəkdən bağlı, səmimi bir mömindir. Allah, İmran ailəsini aləmlərə üstün etdiyi kimi, bu ailəyə mənsub olan Hz. Məryəmi də seçmiş, onu ən gözəl şəkildə yetişdirərək bütün pisliklərdən təmizləmiş və onu aləmlərin qadınlarına üstün etmişdir. Allah Quranda Hz. Məryəmin bu üstünlüyünü belə bildirməkdədir:\nBir zaman mələklər dedilər: “Ey Məryəm! Həqiqətən, Allah səni seçdi, təmizlədi və seçib aləmlərin qadınlarından üstün etdi.Ey Məryəm! Rəbbinə itaət et, səcdə qıl və rükuya gedənlərlə birlikdə rükuya get!” (Ali İmran Surəsi, 42-43)\nAllah hz. Məryəmin iffətini müsəlmanlara nümunə göstərmişdir\nHz. Məryəm də ailəsi kimi, yaşadığı cəmiyyətdə Allaha olan bağlılığı, ixlası və səmimiyyəti ilə tanınan bir insandır. Allah, onun Özünə 'könüldən bağlı olanlardan' olduğunu bildirməkdədir.\nHz. Məryəmin ətrafındakı insanlar arasında bilinən bir başqa xüsusiyyəti isə, 'ismətini qorumuş olması' yəni iffətinə olan düşkünlüyüdür. Allah, Hz. Məryəmin bu üstün əxlaqını Quranda belə xəbər verməkdədir:\nHəmçinin ismətini qoruyan İmran qızı Məryəmi də (misal çəkdi). Biz ona Öz ruhumuzdan üfürdük. O, Rəbbinin Sözlərini və Onun Kitablarını təsdiq etdi və itaət edənlərdən oldu.(Təhrim Surəsi, 12)\nİsmətini qoruyan (Məryəmi də yada sal!) Biz Öz ruhumuzdan (Cəbrail vasitəsilə) ona üfürdük, onu və onun oğlunu aləmlərə bir möcüzə etdik. (Ənbiya Surəsi, 91)\nHz. Məryəmin üstün əxlaqı\nHz. Məryəm həyatı boyu göstərdiyi üstün əxlaq ilə bütün Müsəlman qadınlar üçün əhəmiyyətli bir nümunə olmuşdur. Allah Hz. Məryəmə dünyada əhəmiyyətli bir məsuliyyət vermiş və bu şərəfli vəzifə üçün onu Quranın ifadəsiylə 'gözəl bir bitki kimi' yetişdirmişdir.\nAllah, onu İmran ailəsi kimi seçilmiş etmiş, güclü və səmimi iman sahibi kəslərin soyundan edərək, onun bu üstün əxlaqlı insanlar tərəfindən yetişdirilməsini təmin etmişdir. Bununla bərabər Allah, Hz. Zəkəriyyanın tərbiyəsiylə, Hz. Məryəmi üstün və seçmə bir peyğəmbərin əxlaqıyla əxlaqlandırmışdır.\nAllahın rəhməti sayəsində, doğulduğu andan etibarən bu müqəddəs insanların tərbiyəsilə şərəflənən Hz. Məryəm, güclü bir iman və üstün bir əxlaq səviyyəsinə çatmışdır. Bu yetkinliyə çatdıqdan sonra isə Allah möcüzələrini göstərərək, Hz. Məryəmin üzərindəki rəhmətini, qorumasını və mərhəmətini açıq-aşkar görməsini təmin etmişdir. Hz. Məryəm ibadət edərkən mehrabda davamlı olaraq yemək olması, Allahın ona olan dəstəyinin və rəhmətinin açıq bir göstəricisidir. Allah daha sonra Hz. Məryəmi Cəbrayıl ilə görüşdürərək, ona olan bu rəhmətini Cəbrayılın sözləriylə də bildirmişdir.\nHz. Məryəm həyatının hər anında Allaha qarşı göstərdiyi gözəl əxlaqıyla, Allaha olan səmimi bağlılığını və sədaqətini ən gözəl şəkildə ortaya qoymuşdur. Allahın özünü sınadığı bütün çətin hadisələrdəki dayanıqlılığı, təvəkkülü, qeydsiz şərtsiz təslimiyyətiylə də, Allaha nə qədər könüldən və səmimiyyətlə bağlı olduğunu ən gözəl şəkildə ifadə etmişdir.\nHz. Məryəmin yaşadığı bütün çətin anlarda tək başına olması, onun üçün çox əhəmiyyətli bir sınaq olmuşdur. Çünki insanlar çətin anlarında daim özlərinə kömək edəcək, dəstək olacaq yol göstərəcək bəzilərinə ehtiyac duyar və olmadığında da bəziləri tək olduqları üçün zəiflik və kədər hissinə qapılarlar. Hz. Məryəmdə isə əsla belə bir vəziyyət olmamışdır. O, hər şeyi yalnız Allahdan gözləmiş, yalnız Allaha güvənmişdir.\nDəstəyi, köməyi ancaq Allahdan istəmiş və ONun göstərəcəyi yola tabe olmağın, ONun sözünə itaət etmənin imdadına çatacağını bilmişdir. Ən çətin anında belə ümidsizliyə, düşməmiş, Allahın bütün yaşadıqlarını mütləq xeyirə çevirəcəyini, çətinliklərin hər birini ən gözəl şəkildə aradan qaldıracağını bilərək Allaha könüldən təslim olmuşdur. Necə ki, Allah, yaşadığı hər çətinliklə birlikdə, onun üçün bir asanlıq yaratmış, onu daim köməyi və rəhmətiylə dəstəkləmiş və qarşılaşdığı çətinlikləri çox böyük xeyirlərə və gözəlliklərə çevirmişdir.\nBununla bərabər qarşı-qarşıya qaldığı hadisələri necə həll edə biləcəyi mövzusunda heç bir təcrübəsinin olmaması da Hz. Məryəm üçün əhəmiyyətli bir imtahan olmuşdur. Hamilə qalmış və tək başına uşaq dünyaya gətirmək məcburiyyətində qalmışdır. Bu haqda heç bir təcrübəsi yoxdur. Ancaq həyatının hər mərhələsində olduğu kimi, bu hadisədə də heç bir şəkildə bir ümidsizliyə qapılmamışdır. Çox güclü, iradəli və qərarlı bir şəxsiyyət gğstərmiş və Allahın köməyiylə bütün bunların ən gözəl şəkildə öhdəsindən gələ biləcəyini bilməyin rahatlığını və etibarını yaşamışdır. Necə ki, burda da Allah onu ən mükəmməl nemətlərlə dəstəkləmiş, işini asanlaşdırmış və göstərdiyi güclü xarakterdən ötəri ona uğur qazandırmışdır.\nHz. Məryəmin əxlaqındakı üstünlüyün bir başqa göstəricisi isə onun boynuna götürdüyü çətin məsuliyyəti yerinə yetirərkən yaşadığı çətinliklər qarşısında gözəl bir səbir göstərə bilməsidir. Hz. Məryəm çox əhəmiyyətli və şərəfli bir vəzifə boynuna götürmüşdür. Ancaq bu üstün və şərəfli vəziyyətin, qövmü tərəfindən lazım olduğu kimi aydın olmaması, inkar içərisində olan xalqının özünə haqsız bir dünyagörüşüylə yaxınlaşıb böhtanlar atması, Hz. Məryəm üçün əhəmiyyətli bir səbir və sınaq olmuşdur. Bu zaman da Allaha olan etibarında səbir və davamlılıq göstərmişdir. Güclü, iradəli və dözümlü xarakterindən heç bir şəkildə güzəştə getməmişdir. Hər hadisənin Allahın idarəsində olduğunu və Allahın özünü bütün bu böhtanlardan ən gözəl şəkildə təmizə çıxaracağını bilərək, bu hadisələrə və insanların cahil rəftarlarına qarşı gözəl bir səbir ilə səbr etmişdir.\nHz. Məryəmin bu hadisələr əsnasında diqqət çəkən bir başqa xüsusiyyəti isə, insanların razılığından tamamilə sıyrılmış olmasıdır. Allaha qatqısız bir iman ilə təslim olmuşdur. Bu səbəblə də insanların şərhlərindən, qınamalarından heç bir şəkildə təsirlənməmişdir. Səmimi imanı və ixlasından ötəri onun üçün əsl əhəmiyyətli olan Allahın razılığına uyğun hərəkət edə bilmiş olmaqdır.\nGöründüyü kimi Hz. Məryəm hər işində daim qatqısız olaraq Allaha yönəlmiş, imanındakı və Allaha olan təslimiyyətindəki bu səmimiyyət nəticəsində də, hər zaman Allahın rəhmətiylə qarşılıq görmüşdür.\nUnudulmamalıdır ki, gözəl əxlaqı başqalarına da izah etmənin iki yolu vardır. İnsan bəzən gözəl əxlaqı sözləriylə, bəzən də bütün bunları insanlar üçün gözəl bir nümunə göstərərək davranışlarıyla izah edər. Bu iki yol arasında, ən məqbul və əslində ən təsirli olanı, insanın rəftarlarıyla etdiyi təbliğdir. Çünki bu ən səmimi olandır. Təqlid edilməsi mümkün deyil. Ancaq imanın ürəkdə səmimi olaraq yaşanmasıyla, insanın inandıqlarını ən səmimi şəkildə həyata keçirib rəftarlarına əks etdirməsiylə reallaşa bilər.\nHz. Məryəm bu üstün əxlaqı göstərə bilmiş, imanıyla, rəftarlarıyla və əxlaqıyla bütün insanlıq üçün əhəmiyyətli bir nümunə və təbliğ vəsiləsi olmuşdur. Onun insanlara olan bu səmimi təbliği, Allahın diləməsiylə ən gözəl şəkildə qarşılıq görməkdə, iman edənlərin imanda dərinləşib, Hz. Məryəmin nümunə əxlaqını yaşamaları və Hz. Məryəm xarakterini qazanmaları üçün əhəmiyyətli bir vəsilə olmaqdadır.


Beyləqan şefi səhiyyə işçilərinə zorla pambıq əkdirir - Qul əməyi... » Bizimhedef.info\nBizimhedef.info » gundem » Beyləqan şefi səhiyyə işçilərinə zorla pambıq əkdirir - Qul əməyi...\nBeyləqan şefi səhiyyə işçilərinə zorla pambıq əkdirir - Qul əməyi...\nBeyləqanda Mərkəzi rayon xəstəxanasının (MRX) işçilərini məcburi pambıq əkininə cəlb edirlər\nCahan.info sosial şəbəkələrə istinadən yazır ki, onlara pambıq əkinində işlədiklərinə görə əmək haqqı da nəzərdə tutulmayıb.\nSadəcə, Beyləqanın yeni icra başçısı Asif Ağayevin tapşırığı ilə 15 gündən çoxdur səhiyyə işçiləri qul kimi işlədilir. Bu da qanunsuzluqdur.\nBeyləqanda Mərkəzi rayon xəstəxanasının baş həkimi Əli Məmmədov (MRX) işçilərini hər gün bir kənd bələdiyyəsinin torpaqlarında pambıq əkininə kömək etməyə məcburən göndərir.\nTibb işçisinin vəzifəsi isə pambıq əkmək yox, xəstələrə xidmət göstərməkdir. A.Ağayev isə Şamaxını alt-üst edib, indi Beyləqanda narazılıq yaradır.\nBaş həkim isə icra başçısının əmrinə biət edir. Səhiyyə Nazirliyi məsələyə müdaxilə etməli, işçilərinin hansı əsasla pambıq əkininə göndərdildiyini soruşmalıdır.\nHər halda nazirlik özünə hörmət qoyursa, bu məsələni araşdırmalıdır. Çünki heç bir icra hakimiyyəti işçisini xəstəxanaya aparıb məcburi yer sildirmir, palata təmizlətmirlər.\nAsif Ağayev Beyləqan Rayon İcra Hakimiyyətinə başçı vəzifəsinə təyin olunandan sonra ilk növbədə özünün halal haqqı kimi kadr islahatına başladı və uğurlu saydığı ilk təyinatlardan biri də məhz Tahir Həsənovun Rayon Təhsil Şöbəsinə müdir vəzifəsinin icraçısı postuna irəli çəkməsi oldu.\nTezliklə məlum oldu ki, vəzifəsinin icrasına başladığı ilk dönəmdə ünsiyyət qıtlığı hiss edən icra başçısının qılığına girməyi bacaran T.Həsənov çox keçmədən Asif Ağayevin “kadrlar”la bağlı qərar verməsində ən yaxın məsləhətçisidir.\nAdam vaxtilə Füzuli rayonu 55 saylı məktəbin direktoru olub. Beyləqanın sabiq icra hakimi İrşad Əliyevin dəstəyi ilə Azərbaycan Təhsil İşçiləri Azad Həmkarlar İttifaqının Beyləqan rayon komitəsinə sədr gətirilib.\nBeyləqandakı vəziyyəti ifadə edən digər fakt Beyləqan sakini Rəmziyyə Əsədovanın prezident İlham Əliyevə və I-ci xanım Mehriban Əliyevaya müraciətidir.\nBeyləqan rayon 2 saylı yataqxanada şəraitsiz bir vəziyyətdə yaşadığını, bir qızı Əsədzadə Xatirə Ələddin qızının gözündə zəiflik və eşitməsində ağırlıq olduğunu, özü isə Mənzil İstismar (JEK)Sahəsində xadiməçi işlədiyini dilə gətirib.\nBildirir ki, Beyləqan rayon İcra Hakimiyyətinə dəfələrlə müraciət edərək Qarabağ əlillərinə və Müharibə veteranlarına tikilmiş mənzillərə görə siyahıya alınmağını xahiş etsə də, onun xahişini və haqqlı tələbini təmin eşitməyib, bunun mümkün olduğunu bildiriblər:\n“Hər dəfəsində mənə eyni sözü deyirlər: “Sizə mənzil düşmür” vəssalam. Mən isə anlaya bilmirəm ki, niyə düşmür.\nSonuncu dəfə yenə də üzümə üz qaralığı çəkib Asif Ağayevin qəbuluna getdib, ondan bir hərbiçi ailəsi olaraq mənzillə bağlı qeydiyyata alınmğımızı xahiş etdim.\nİcra başçısı və müavini Məhəmməd Qələndərov mənə bunun qeyri mümüknsüz olduğunu bildirdilər. Hətta məni ələ salıb dedilər ki, “get ərin gəlsin”.\nBir daha anladım ki, Beyləqan rayonunda Asif Ağayev başda olmaqla icra hakimiyyətində Vətən - Torpaq uğurunda canlarını fəda vermiş hərbiçi ailələrini nəinki, ələ salmaq, onlara yuxarıdan aşağı baxır, zərrə qədər də olsun hörmət qoymurlar”.\n201 min tondan çox pambıq yığılıb


Ramazan ayının orucunun qəzasını iftar (batil) etməyin kəffarəsi » Ahlibeyt.ge\nAhlibeyt.ge » İslam elimləri » Ramazan ayının orucunun qəzasını iftar (batil) etməyin kəffarəsi\nTarix: 13-04-2021, 10:00\nRamazan ayı orucunun qəzasını tutan şəxs zöhrdən sonra onu poza bilməz (caiz deyil) və əgər bilərəkdən batil edərsə kəffarə va-cib olur.\nRamazan ayı orucunun qəzasını tutan şəxs zöhrdən qabaq onu poza bilər bu şərtlə ki, qəzanı tutmaq üçün vaxt olsun, məsələn, əgər beş gün qəzası varsa və Ramazan ayına da, beş gündən artıq qalmayıbsa, vacib ehtiyata əsasən zöhrdən qabaq da, poza bilməz, əgər pozarsa, kəffarə vacib olur.\nƏgər bir şəxs başqası üçün Ramazan ayının qəza orucunu tutmağa əcir ola, zöhrdən sonra bu orucu pozduqda kəffarə vacib olmur.\nRamazan ayı orucunun qəzasının kəffarəsi budur ki, gərək on nəfər yoxsula yemək versin və əgər gücü çatmırsa, gərək üç gün (vacib ehtiyata əsasən ardıcıl) oruc tutsun.\nƏgər bir şəxs üzrlü səbəbə görə Ramazan ayının orucunu tutmaya və növbəti Ramazan ayınadək üzrsüz və səhlənkarlıq üzündən onun qəzasını yerinə yetirməyə, gərək dərhal orucu qəza etsin və hər gün üçün təxir kəffarəsi versin, amma Ramazan ayının oruc qəzasını oruc tutmağa mane olan üzrün (məsələn, səfərin) uzanmasına xatir tuta bilməyə və gələn Ramazan ayınadək təxirə sala, bu zaman təkcə qəzasını tutmaq kifayətdir və kəffarə vermək vacib deyil baxmayaraq ki, (müstəhəb) ehtiyatla müvafiqdir. Xatırladırıq ki, bu üzr xəstəlik olarsa, onun xüsusi hökmü var ki, deyiləcək.\nGələn Ramazan ayınadək tutulmayan Ramazan ayının qəza orucunun kəffarəsi, məsələni bilməməyə görə boyundan düşmür, buna əsasən əgər bir şəxs bilməyə ki, bu ilin Ramazan orucunun qəzasını növbəti Ramazan ayınadək yerinə yetirmək vacibdir və təxirə sala, gərək hər bir təxirə saldığı günə bir kəffarə versin.\nRamazan ayının oruc qəzasının təxir kəffarəsi (hərçənd bir ildən də artıq təxirə salsa belə), bir dəfə vacib olur və illər ötdükcə ona əlavə olmur. Buna əsasən əgər bir neçə il təxirə salarsa, gərək qəza etsin və hər bir günə bir kəffarə versin.\nTəxir kəffarəsi bir müdd (750 qram) təamdır (yemək) ki, yoxsula verilməlidir.\nHər bir günə bir müdd təam təxir kəffarəsi vacib olan şəxs, bir neçə günün kəffarəsini bir yoxsula verə bilər.\nOrucun niyyəti və niyyətin davamlı olması\nVacib oruclar, orucun vacib olma şərtləri və orucun səhih olma şərtləri


“AzerGold” qızıl sikkə və külçələrin satışından gəlirini 87 % artırıb | Report.az\n“AzerGold” qızıl sikkə və külçələrin satışından gəlirini 87 % artırıb\n“AzerGold” qızıl sikkə və külçələrin satışından gəlirini 87 % artırıb “AzerGold” QSC-nin fəaliyyətə başladığı gündən istehlakçıların böyük marağına səbəb olan Satış və mübadilə mərkəzində 1 dekabr 2021-ci il tarixinədək, ümumilikdə 1 min 029,2 unsiya qızılın satışı həyata keçirilib.\n13 Dekabr , 2021 11:26\n“Report”un “AzerGold”a istinadən verdiyi məlumata görə, nəticədə son 3 ay ərzində təkcə hədiyyə qismində deyil, sərfəli investisiya aləti kimi də istehlak olunan qızıl sikkə və külçələrin pərakəndə satışından dövriyyəyə 3,4 milyon manatdan çox vəsait cəlb edilib.\nBu, 2021-ci il ərzində vergi və gömrük qanunvericiliklərinə edilən dəyişikliklər fonunda qiymətli məhsullara artan təlabatla əlaqadar olmaqla, daxili bazara yönəldilən qızılın həcminin artırılmasını labüd edib. Beləliklə, səhmdar cəmiyyətin hasil etdiyi qızılın bir hissəsinin daxili bazara yönəldilməsi şirkətin illik ixrac planına müəyyən qədər təsir etsə də, yeni sikkə və külçələrin istehsalı yerli pərakəndə bazarda kifayət qədər ciddi canlanmaya səbəb olub.\nXatırladaq ki, “AzerGold” milli zərgərlik sənayesinin inkişafı istiqamətində həyata keçirilən islahatlara dəstək vermək məqsədilə cari ilin sentyabr ayında yerli qızıl xammalından istehsal edilən məhsulların ilk Satış və mübadilə mərkəzini istifadəyə verib. Cəmiyyətin 2019-cu ildən etibarən yerli pərakəndə bazara təqdim etdiyi 999,9 əyarlı, 5, 10, 20 qramlıq sikkə və külçələrlə yanaşı, çəkisi 1, 10 unsiya, 500 qram və 1 kiloqram olan yeni qızıl külçələr və fərqli dizaynlarda hazırlanan qızıl sikkələr satışa çıxarılıb. Mərkəzdə şirkət tərəfindən istehsal edilən məhsullar qızılın dünya birjasındakı cari qiymətinə uyğun minimal marja ilə ticarət olunur. Aparılmış bazar araşdırmalarına əsasən “AzerGold”un məhsulları yerli bazarda eyni kateqoriyadan olan məhsullarla müqayisədə ən sərfəli qiymətə təklif olunur.\nQeyd edək ki, satış mərkəzində məhsulların satışı ilə yanaşı həmçinin qızılın dünya birjasındakı cari qiymətinə uyğun gerialışı – mübadiləsi də təmin edilir.\nRus versiyası FotoAzerGold увеличил доходы от продажи золотых монет и слитков на 87%\nİngilis versiyası FotoAzerGold increases revenues from sale of gold coins and bullions by 87%


ŞADLIQ EVLƏRİ: «Toy sahiblərinə nə deyəcəyimizi bilmirik» - MÜBAHİSƏ - FED.az\nŞADLIQ EVLƏRİ: «Toy sahiblərinə nə deyəcəyimizi bilmirik» - MÜBAHİSƏ\n13:10 27 Okt 2018\nBakıdakı bəzi şadlıq evləri fəaliyyətinin dayandırılacağı ilə bağlı Ekologiya və Təbii Sərvətlər Nazirliyinin bəyanatını böyük narazılıq və təəccüblə qarşılayıblar. Bu barədə FED.az-a adı çəkilən obyektlərdən bildirilib.\nXatırladaq ki, oktyabrın 26-da Ekologiya və Təbii Sərvətlər Nazirliyi bəzi restoran və şadlıq evlərinin ekoloji standartlara cavab vermədiyini, havanı çirkləndirdiklərini və dəfələrlə edilən xəbərdarlıqlara baxmayaraq, bunun qarşısını almaq üçün lazımi avadanlıqları quraşdırmamaqda ittiham edib. Nazirliyin Ətraf Mühit üzrə Milli Monitorinq Departamentinin direktoru Ramal Bağırov bildirib ki, bu pozuntulara görə, 9 restoran və şadlıq evinin fəaliyyətinin dayandırılması üçün məhkəmə qarşısında vəsatət qaldıracaq. Söhbət Yasamal rayonunda yerləşən “Filiz Palace”, Binəqədi rayonundakı “Tərlan”, “White Palace”, Nizami rayonunda “Milord”, “Xəmsə”, “Dan ulduzu”, Xətai rayonunda “Neapol”, Suraxanı rayonunda “Turan”, Sabunçu rayonunda “Arzu” restoranıdır.\nBununla bağlı FED.az adı çəkilən obyektlərin bəziləri ilə əlaqə saxlayarkən məlum olub ki, nazirliyin bu bəyanatı təkcə şadlıq evlərində deyil, burada məclisləri planlaşdırılan vətəndaşlarda da böyük narahatlığa səbəb olub.\n«Külək olduğuna görə ustalar yavaş işləyir»\nNazirliyin adını çəkdiyi obyektlərdən biri – «Filiz Palas»dan FED.az-a nazirliyin bu məsələ ilə bağlı xəbərdarlığını oktyabrın 26-da alıblar: «Ola bilər bundan əvvəl də xəbərdarlıqları olub, amma konkret tarix deyilməmişdi, amma biz artıq avadanlıqları quraşdırırıq». Şadlıq evinin əməkdaşı bildirib ki, artıq restoran «tüstü aparatın»ı (havaya atılan tullantıların təmizlənməsi üçün hava filtrləri) alıb və indi quraşdırma işləri gedir: «İndi bu aparatı quraşdırırıq, Məhərrəmlik bitənə, yəni toylar başlayana qədər işləri bitirəcəyik. Sadəcə hava külək olduğuna görə, ustalar ehtiyatla işləyirlər ona görə ləngiyir. Amma noyabrın 10-11-i işləri bitiririk».\n«Toy sahibləri bütün günü zəng edirlər ki, bağlanırsınız?»\nBakının məşhur şadlıq saraylarından biri olan «Xəmsə»də isə nazirliyin bu bəyanatı və məhkəməyə müraciət vədi böyük təəccüb və narazılıq yaradıb. Müəssisənin rəhbəri Bəxtiyar Fətullayeav FED.az-a bildirib ki, nazirliyin bu məsələ ilə bağlı xəbərdarlığından sonra avadanlığın quraşdırılması üçün müqavilə bağlanıb: «Bizim əlmizdə sənəd var. Nazirliyin nümayəndəsi gəldi tələb elədi, biz də təqdim etdik. Nazirlik bui şlə məşğul olan şirətlərin adlarını da verdi, biz də 10-a yaxın şirkətlə əlaqə saxladıq, danışdıq, müqavilə bağladıq. Özü də ən yaxşı, ən bahalı avadanlıq alırıq».\nŞadlıq evində deyirlər ki, müqavilə bağladıqları şirkət sistemi onlara noyabrın 9-da təhvil verəcək. İşin etibarlı olması üçün müqavilə notariusun iştirakı ilə bağlanıb və müqavilənin surəti nazirliyin nümayəndələrinə təqdim olunub: «Şirkət (yəni filtrləri quraşdıracaq şirkət – FED.az) deyib ki, sistemi ayın 9-da təhvil verəcəyik. Hətta pul da ödənilib, müqavilənin surətini nazirliyin nümayəndəsinə də vermişik».\nB.Fətullayev deyir ki, bu işlərdən sonra nazirliyin məlum bəyanatının səslənməsi onlar üçün gözlənilməz olub: «Axı onlar gördüyümüz işlərdən xəbərdardırlar. Təəccübləndik ki, işin bitməsini gözləmədən bu bəyanatı vermişik». Bu bəyanat şadlıq evinin rəhbərliyi ilə yanaşı, burada məclisi planlaşdıran müştəriləri də narahat edib: « Sifarişçilər də narahat olub, zəng edirlər ki, birdən bağlanarsınız toyumuz necə olacaq. Ayın 10-11-i toyu olanlar var».\nŞadlıq evinin rəhbərliyi nazirliklə əlaqə saxlayıb ki, bəyanatı səsləndirən şəxslər müqavilə ilə yenidən tanış olsunlar.\n«Növbəyə dayanmışıq ki, gəlib avadanlıqları quraşdırsınlar»\n9-cu mikrorayonda yerləşən və nazirliyin məlum bəyanatında adı keçən «Tərlan» şadlıq sarayından isə FED.az-a bildirilib ki, əslində nazirliyin tələb etdiyi avadanlığın bir hissəsi burada çoxdan mövcuddur. «Sadəcə filtrlərin quraşdırılması tələb olunurdu, biz də sifariş vermişik quraşdıracaqlar». Şadlıq evinin özünü təqdim etməyən nümayəndəsi deyir ki, indi belə işlər bütün şadlıq evlərində aparıldığına görə, ustalar çatdırmır və şadlıq evləri növbəyə dayanıblar: «Hamının müaviləsi var. Növbəyə dayanmışıq ki, ayın 15-ə kimi təhvil veriləcək, sadəcə bu işlərin getdiyini bildikləri halda belə bir bəyanatın verilməsi qəribə idi».\nŞadlıq evində nazirliyin tələblərini tam haqlı sayırlar: «Əslində ətraf mühitə zərərədirsə biz bunu etməli və avadanlığı da quraşdırmalıyıq. Amma belə bəyanatın verilməsi ki, fəaliyyətini dayandıracağıq, doğru deyil, bilirlər axı hansı işləri görürük. Noyabrın 15-də sistem hazır olacaq».\n«Tanıdığınız şirkət varsa, deyin gəlsin quraşdırsın»\nNizami rayonunda yerləşən və adı nazirliyin bəyanatında keçən digər şadlıq sarayı – «Milord»da nazirliyin bu bəyanatından və ultimatumdan narazılığını bildirir. Şadlıq evinin baş icraçı direktoru Rafiq Əliyev FED.az-a bildirib ki, nazirliyin bununla bağlı xəbərdarlığı olsa da, konkreti vaxt deyilməmişdi: «Bizə bu barədə xəbərdarlıq etmişdilər, amma konkret vaxt qoymamışdılar. Biz də müqaviləmizi bağlayıb avadanlıqlarımızı gözləyirik. Dünən isə gəldilər dedilər ki, ayın 1-dək sistemi quraşdırmasanız ya cərimə ediləcək, ya da fəaliyyət dayandırılacaq».\nR.Əliyev bildirir ki, «Milord» bu sistemin qurulması üçün şirkətlərin biri ilə müqavilə bağlayıb və beh də verib: «Bu məsələ yeni başlayanda şirkətlər çox yüksək qiymətlər deyirdilər, 100-110 min manat. Sonra düşdülər 60-70 min manata. Sonra biz bir qədər də axtarıb münasib qiymətə şirkət tapdıq – 18 min manatdan müqavilə bağladıq, 1700 manat da beh vermişik. Şirkət dedi ki, işlər çox olduğuna görə, sistemi bizə noyabrın 25-də, imkan olsa hətta 16-17-də təhvil verəcəklər. Amma nazirliyin nümayəndələri dünən gəlib tələb edirlər ki, ayın 1-də sistem artıq olmalıdır. Baxmayaraq ki, toylar ayın 11-dən başlayır. Belə olmaz axı, sistemi özümüz quraşdırmırıq».\n«Toy sahiblərinə nə deyəcəyimizi bilmirik»\nBaş direktor deyir ki, dünənki xəbərdarlıqdan sonra şadlıq evi yenə də bütün şirkətlərlə əlaqə saxlayıb amma işi bundan tez görmək mümkün deyil: «Kimə deyirik, deyir işlərimiz çoxdur, növbə var. 1700 manat da beh vermişik, bundan sonra təzədən başqası ilə müqavilə bağlaya da bilmərik».\nR.Əliyev FED.az-a bildirir ki, şadlıq evi bununla bağlı Ekologiya və Təbii Sərvətlər Nazirliyinin «Qaynar xətt»inə də müraciət edib: «Ordan deyirlər ki, nazirlik deyibsə, deməli vaxt bitir. Amma bizə konkret vaxt deyilməmişdi, sadəcə quraşdırmaq deyilib, belə vaxt qoyulmayıb. İndi isə həftənin 4-ü (yəni oktyabrın 25-də) gəliblər ki, ayın 1-də quraşdırılmalıdır. Desəydilər, vaxt versəydilər, işimizi bilərdik. Monitorinq qrupu ilə də əlaqə saxlayacağıq ki, bizə bir imkan verin quraşdıraq. Bildikləri şirkət varsa, qoy gəlib bir günə quraşdırsın, lap behi də keçirəm»\nRafiq Əliyev deyir ki, məsələni belə gərginlikdə həll etmək olmaz, bundan biznes də zərər çəkir, məclis planlaşdıran ailələr də: «Hamıda vəziyyət belədir, elə şadlıq evi var, heç ümumiyyətlə müqavləsi də yoxdur. Üstəlik biz biz yaşayış binasının yananda deyilik ki, insanlara zərər vuraq, yanımızda zavod var».\nQeyd edək ki, artıq noyabrın 10-dan toylar başlanır və «Milord»da da həmin tarixdən məclislər planlaşdırılır. Bu bəyanatdan sonra «Milord»da toy sifariş edən ailələr şadlıq evi ilə əlaqə saxlayıb toyun baş tutub tutmayacağı ilə maraqlanırlar: «Toy sahibləri, oğlan-qız tərəfin adamları da zəng edib soruşur, ajiotaj yaranır. Noyabrın 10-dan toylar başlayır, onun icəzəsini almalıyıq ki, işləyə bilək. Adamlar dəvətnamələrini göndəriblər, qonaq dəvət ediblər. Müştərilərə deyirik ki, nazirliklə danışıq aparırıq ki, bizə ayın 25-ə qədər vaxt versinlər».


Azercell Telekom Archives - InfoCity\nГлавнаяПо тегу "Azercell Telekom"\nAzercell-in cəbhə xəttindəki şəbəkəsində təkmilləşdirmə işləri davam edir\nAzercell Telekom MMC cəbhə xəttinə yaxın ərazilərdə yaşayan abunəçilərini kəsintisiz və keyfiyyətli rabitə ilə təmin etmək məqsədilə bu günlərdə həmin ərazilərdə 3G şəbəkəsinin əhatə dairəsinin genişləndirilməsi üzərində iş aparır. Cəbhə xəttinə ən yaxın olan 70 stansiyanın hamısında 3G quraşdırılıb və bununla cəbhə bölgəsində Azercell-in 3G\n«Mobil İnterneti hamı üçün əlçatan etməyi qarşımıza məqsəd qoymuşuq»\nInfoCity jurnalının Azercell Telekom-un rəhbəri Vahid Mürsəliyev ilə müsahibəsi - 4G texnologiyasının Azərbaycanda yayılma səviyyəsini necə dəyərləndirirsiniz? Hal-hazırda neçə Azercell abunəçisi 3G şəbəkələrinin istifadəçisidir, bunlardan neçəsi 4G şəbəkələrinən aktiv şəkildə istifadə edir? - Azercell Telekom 2012-ci ildə Azərbaycana 4-cü nəsil texnologiyasını gətirən ilk şirkət oldu. Həmin ildə\nAzercellAzercell TelekomAzərbaycanmüsahibəVahid MürsəliyevАзербайджан


Bu pəhrizlə özünüzü gün ərzində tox hiss edəcək və\nən önəmlisi yediyiniz yeməklərdən daha çox enerji alacaqsınız.\nGünlük aldiğiniz kalori 1400 Kcal olacaq.\n6 dəfə yeməklə arıqla\n1.Su ən yaxşı dostunuzdur.\n3.Ovuc içi qədər protein yeyəcəksiniz,çox olmaz.\n4.Yediyiniz hər bir qabın 3/2-si karbohidrat,3/1-i protein olacaq.\nArıqlamanın ana qaydaları\n2-ci tip şəkərli diabetin yaranmasında ən əsas faktor artiq cəki, piylənmə olduğu üçün normal çəkinin nə qədər olmasını bilmək çox vacib və önəmlidir.Hal-hazırda Azərbaycanda 30 yaşdan sonra insanların demək olar ki, əksəriyyətinin çəkisinin artiq olması və normal çəki haqqında təsəvvürlərinin olmaması "həyat tərzi xəstəliklərinin" yaranmasına və DİABETİN epidemiya şəklində artmasına səbəb olmuşdur. Hal-hazırda bütün dunyada BƏDƏN ÇƏKİSİ İNDEKSİ (BÇİ) qəbul olunmuşdur ki, o da belə hesablanır:\nBƏDƏN ÇƏKİSİ İNDEKSİ\nİdman üçün ayıracaq zamanınız yoxsa,Sizə ən uyğun arıqlama növü ev işləri görməkdir.\nToz almaq,ütüləmək kimi cansıxıcı işlərin gündə nə qədər Kalori əritdiyini bilirsinizmi?\nƏn çox sevmədiyiniz kirli qabları yumaq,vanna otağını təmizləmək kimi işlərin həm bədəni,həm də əzələləri çalışdırdığını bilirdinizmi?\nElə isə gəlin 30 dəqiqə qarşılığında əritdiyimiz Kalori miqdarına baxaq:\nEv işləri görməklə arıqlayın


Bakıdakı abidələrin 2050-ci ilədək idarə olunması üzrə fəaliyyət istiqamətləri müzakirə edilib - Report.az\nBakıdakı abidələrin 2050-ci ilədək idarə olunması üzrə fəaliyyət istiqamətləri müzakirə edilib\nBakıdakı abidələrin 2050-ci ilədək idarə olunması üzrə fəaliyyət istiqamətləri müzakirə edilib 1 İyul, 2019 08:27\nİyunun 30-dan iyulun 10-dək Bakıda UNESCO-nun Dünya İrs Komitəsinin 43-cü sessiyası keçirilir. Sessiya çərçivəsində 24 iyun – 2 iyul tarixlərini əhatə edən Dünya İrsi Gənc Peşəkarlar Forumu və Dünya İrsi Abidə Menecerləri Forumu (27 iyun - 4 iyul) gerçəkləşir.\n"Report" xəbər verir ki, Abidə Menecerləri Forumu iyunun 30-da öz işini davam etdirib.\nForumun dördüncü günündə Mədəni mülkiyyətin mühafizəsi və bərpasının öyrənilməsi üzrə beynəlxalq mərkəzin (ICCROM) təmsilçisi Gamini Wijesuriyanın moderatorluğu ilə “Davamlı inkişaf və irsin idarə olunması ilə bağlı əsas məsələlər” mövzusunda müzakirə aparılıb.Tədbirdə Bakıda yerləşən abidələrin 2050-ci ilədək idarə olunması üzrə əsas fəaliyyət istiqamətləri və zəruri prinsiplərə diqqət çəkilib.\nQrup şəklində aparılan müzakirələr zamanı qədimlik və müasir arasında harmoniya, etibarlılıq, müxtəliflik, qoruma, memarlıq, Bakının rəmzləri, görünmə bucağı, müvafiq konservasiya üzrə məsələlərlə bağlı fikirlər dinlənilib. Mütəxəssislər tolerantlıq, multikulturalizm və mənəvi dəyərlərin qorunması ilə bağlı məsələlərə toxundular. Müzakirələrdə həmçinin iştirakçılar şüurun artırılması və vahid şəhər anlayışı ilə bağlı düşüncələrini də bölüşdülər.\nTədbirdə hər bir iştirakçı öz ölkəsindəki abidələr və onların qorunmasına dair məruzə ilə çıxış edib. Çıxışlarda abidələrin mühafizəsi sahəsində müsbət və mənfi tendensiyalar barədə məlumat verilib. Bu istiqamətdə UNESCO-nun fəaliyyəti, təşkilatın yardım edə biləcəyi məqamlardan bəhs olunub. Ölkələrin özünəməxsusluğu, mədəni müxtəlifliyi, irsin qorunmasına dövlət dəstəyi, vətəndaş münasibəti və bu sahədə könüllülük məsələləri önə çəkilib.


2021, 19 Aprel, Bazar ertəsi, Bakı vaxtı 22:17\n«Yəni nə qədər daş istifadə olunub və s. Hər adamda sərfiyyatlarla bağlı belə dəftərçə olub. Həmin qeydləri sevincək götürüblər ki, gəlir-çıxar qeyd olunub. Mən bir daha bəyan edirəm ki, bu, siyasi məsələdir. Maraqlanın ki, Əvəz Zeynallını son aylarda kimlər məhkəməyə verib, cərimə etdirib. Bircə o siyahıya baxmaq kifayətdir ki, nəticəsini görəsən...»\nOktyabrın 31-də hüquq müdafiəçiləri ilə bir yerdə toplanan Redaktorlar Birliyinin iclasında da əsas fikir bu oldu: «Bu korrupsiya yox, siyasi ittihamdır».\nƏvəz Zeynallının vəkili Elçin Sadıqov isə deyir ki, istintaqın sübut kimi əlində bircə dənə səs yazısı var. Ancaq ondan da sübut kimi yararlanmaq Konstitusiyanın 33-cü maddəsinə görə yolverilməzdir. Vəkilin dediyinə görə, söhbət Gülər Əhmədovanın ərizəsinə əlavə etdiyi diskdən gedir.\n«Femida 007» qəzetinin redaktoru Əyyub Kərimov belə deyir. Onun fikrincə, Gülər Əhmədova danışmasa belə, onun Əvəz Zeynallı ilə üzləşməsi qaçılmazdır. Və bu, hüquqşünaslara fikir deməyə imkan yaradacaq. «İndiliksə suallar çoxdur, danışansa bir tərəfdir».\nDeputat Gülər Əhmədovanın Kiprdə olduğu bildirilir. O, oktyabrın 31-də «Facebook» səhifəsində yazıb ki, suallara bir qədər sonra ona yaxın olan «merkez.az» saytında cavab veriləcək. Hələ ki, cavab yoxdur...\nİşdən sonra - Deputatın şikayəti ilə jurnalistin həbsi


Məleykə Abbaszadə Tovuzda vətəndaşları qəbul edib\n12 İyul 2018 15:32 | 1 455\nDİM Direktorlar Şurasının sədri Məleykə Abbaszadə iyulun 12-də şəhər və rayonlarda vətəndaşların dövlət qurumlarının, mərkəzi icra hakimiyyəti orqanlarının rəhbərləri tərəfindən qəbulu cədvəlinə uyğun olaraq Tovuz rayonunda vətəndaşları qəbul edib. Mərkəzdən SİA-ya verilən xəbərə görə, qəbulda Tovuz rayonunun sakinləri ilə yanaşı Şəmkir, Qazax və Ağstafa rayon sakinləri, həmçinin bu rayonlarda məskunlaşmış qaçqın və məcburi köçkünlər də iştirak ediblər.\nDİM Direktorlar Şurasının sədri görüşdən əvvəl Tovuz Rayon İcra Hakimiyyətinin önündə yerləşən Ümummilli lider Heydər Əliyevin abidəsini ziyarət edib, abidə önünə gül dəstələri düzüb.\nGörüşdə əsasən ali və orta ixtisas təhsili müəssisələrinə qəbul imtahanları, buraxılış imtahanlarının nəticələri və qabiliyyət imtahanları, vakant dövlət qulluğu vəzifələri, namizədlərlə müsahibələrin keçirilməsi və s. məsələlərlə əlaqədar DİM Direktorlar Şurasının sədrinə müraciət edilib.\nVətəndaşlara müraciətləri ilə bağlı ətraflı izahat verilib, DİM-in səlahiyyətlərinə aid olan bir çox məsələlər yerindəcə həll edilib. Digər müraciətlərin araşdırılması və baxılması üçün qeydiyyatı aparılıb. Qeydiyyatdan keçənlərlə yanaşı görüş zamanı birbaşa müraciət edən vətəndaşlar da M.Abbaszadə tərəfindən dinlənilmiş və onların müraciətlərinin həlli üçün müvafiq tədbirlər görülüb.


Lent.az | KULIS - Mən xalqların qarışığından yaranmışam – Lütfü Zadədən MARAQLI FİKİRLƏR\n08-09-2017 / 13:00\nMən xalqların qarışığından yaranmışam – Lütfü Zadədən MARAQLI FİKİRLƏR\nKulis.az görkəmli alim Lütfi Zadənin müxtəlif vaxtlarda verdiyi müsahibələri əsasında hazırladığı “Həyat qaydaları”nı təqdim edir.\n7. Məni Eynşteynlə, Aristotellə bir sıraya qoymaqları xoşuma gəlmir. Sadə adamam mən. Normal adi və sadə.\n10. Azərbaycan mənim doğulduğum ölkədir, təhsilimin bir hissəsini burada almışam. Burada dostlarım var, mən Azərbaycanın istiliyini, mədəniyyətini sevirəm. Sevmədiyim cəhətinə gəlincə... Bu, bir çox ölkələrdə var. Məsələn, İranda sənin valideynlərinin nəçi olması çox vacibdir sənin irəli getməyin üçün. Amerikada isə belə bir problem yoxdur. Əgər sən yaxşı işləyirsənsə, heç bir maneə ilə üzləşməyəcəksən.\n12. İnanclı insanlara hörmətim var. Ateist deyiləm. Amma bu və ya digər dinə inanan, kilsəyə, məscidə gedən adam deyiləm. Amma Allah adamıyam. İnanclılara böyük hörmətim var.


Hökümət ipoteka şərtlərini sadələşdirir\nKoronavirusda lider ölkə dəyişdi - Son sutkada ŞOK RƏQƏMLƏR\n5 Avqust 2014 21:53\nAzərbaycan höküməti ipoteka şərtlərinin yumşaltmağa çalışır. Bu məqsədlə “İpoteka haqqında” qanuna dəyişikliklər təklifi Milli Məclisə təqdim ediləcək.\nSahibkarlar Konfederasiyası və həmkarlar ittifaqları ilə birgə imzalanan baş kollektiv sazişə əsasən, 3 tərəfin iştirakı ilə komissiya yaradılacaq. Bununla bağlı təkliflər hazırlanaraq parlamentə təqdim olunacaq. Sənəddə ilkin ödənişin vətəndaşlar üçün çətinliklər törətdiyini nəzərə alaraq onun ləğv olunması təklif olunur.\nAzərbaycan Həmkarlar İttifaqları Konfederasiyasının baş mütəxəssisi Arif İbrahimov deyir ki, "10-15 min manat ödəniş edəsən ki, 50 minlik ev alasan, amma indi əmlak bazarına baxanda 50 minlik ev almaq çətindir. İpoteka məbləği bazara uyğun göstərilsin”.\nSazişə əsasən, ipoteka krediti üçün ayrılan vəsaitin yuxarı həddi 50 mindən 70-80 min AZN-ə qədər artırılmalıdır.\nHazırki şərtlərə görə, adi ipotekanın verilməsinin maksimum həddi 50 min AZN təşkil edir və səkkiz faiz dərəcəsilə 25 il müddətinə verilir. Sosial ipoteka da maksimum 50 min AZN olmaqla dörd faizlə 30 illiyə verilir. Güzəştli kreditlər üçün ilkin ödəniş 15, adi kreditlər üçün 20 faizdir. (anspress)\nDolların bu günə MƏZƏNNƏSİ\n31 Mart 05:53


Pedaqoji seminariyalar və pedaqoji kurslar. Qori müəllimlər seminariyasının Azərbaycan təhsilində rolu\nSon Yenilənmə : 2019-11-15 10:57:31\nBaxış sayı : 857\nRus çaritsası II Yekaterina hakimiyyətdə olduğu dövrdə Rusiyanın bütün şəhərlərində dövlət məktəblərinin açılması ilə əlaqədar müəllim hazırlamaq məcburiyyəti meydana çıxdı. Bu ehtiyacı təmin etmək üçün müəllim seminariyalarının açılması zərurəti yarandı. Beləliklə, 1786-cı ildə Peterburqda ilk müəllim seminariyası açıldı. Burada təhsil nəzəri və təcrübi üsullar üzərində qurulmuşdu. Tələbələrdən yalnız nəzəri biliklər yox eyni zamanda nəzəri bilikləri təcrübəyə tətbiq etmək tələb olunurdu. Peterburq seminariyası 1801-ci ilə qədər fəaliyyət göstərmiş və bu müddətdə 425 müəllim hazırlamışdı.\nXIX əsrin 60-cı illərində müəllim seminariyaları haqqında yeni idarə sistemi yaradıldı. Bu idarə sisteminə görə müəllim seminariyalarının məqsədi məktəblərdə müəllimlik fəaliyyəti göstərmək istəyən hər bir gəncə pedaqoji təhsil vermək idi. Seminariyalar maarif nazirliyinin nəzarəti altında şəhər və kəndlərdə açılır və açıldığı bölgənin tədris idarəsinin tərkibinə daxil olurdu.\nBundan başqa, nazirliyin icazəsi ilə müxtəlif cəmiyyət, təşkilat və xüsusi şəxslər tərəfindən də seminariyalar açılır və bu qurumlar da dövlət seminariyalarının proqramlarına uyğun fəaliyyət göstərirdi. Seminariyada məsul şəxslər müfəttiş və müəllimlər idi. Müfəttiş popeçitel tərəfindən təyin edilməli və ali təhsilli olmalı idi.\nSeminariyalarda iki sinif fəaliyyət göstərirdi. Hər sinfin təhsil müddəti bir il idi. İki il sonra özündə müəllimlik etmək potensialı görməyənlər seminariyada təhsilini bir il artıq davam etdirə bilərdilər. Seminariyada birinci sinifdə yalnız nəzəri biliklər, ikinci sinifdə isə nəzəri və təcrübi biliklər tədris olunurdu.\nSeminariyaların təhsil proqramına dini təməl və ibtidai təhsil metodları, rus və slavyan dilləri, rus tarix və coğrafiyası, qısa dünya tarixi və coğrafiyası, hesab, fizika, təbiətşünaslıq, rəsm, musiqi, əmək dərsləri daxil idi. Əgər məktəblərin əlverişli həyəti və əmək alətləri olardısa, şagirdlərə bağçılıq dərsləri də öyrədilirdi. Hər dərs 1 saat davam edirdi. Popeçiteldən icazəsiz olmadan programda dəyişiklik etməyə icazə verilmirdi.\nTələbələrin pedaqoji təcrübə qazanmaları üçün hər bir seminariyanın tərkibində ibtidai məktəblər fəaliyyət göstərirdi. Bu məktəblərin maddi ehtiyacı xəzinədən ödənilirdi. Bu qurum və ətrafında olan dövlət məktəbi birbaşa müfəttişə tabe idi. Dövlət xəzinəsindən oxumaq üçün təqaüdlər, ilk növbədə, dini seminariya, gimnaziya və qəza məktəblərində yüksək qiymətlərlə oxuyan şagirdlərə verilirdi. Təhsil müddətində yaxşı nəticə göstərməyən şagird və tələbələr təhsildən azad olunur, savadlı tələbələr isə məzun olduqdan sonra popeçitelin razılığı ilə ən azı, 4 il müddətinə dövlət məktəblərində müəllimlik vəzifəsini icra etməyə göndərilirdi.\nSeminariyanın yuxarı sinfinə 16 yaşı tamam olmuş, fiziki cəhətdən normal uşaqlar qəbul olunurdu. Burada əsas diqqət yetiriləsi məqam ondan ibarət idi ki, müəllimlik vəzifəsini yerinə yetirərkən çətinliklə qarşılaşmamaq üçün tələbənin fiziki qüsurunun olmaması vacib idi. Sağlamlıq müayinəsi aparılan zaman həkimin və pedaqoji şuradan bir təmsilçinin iştirakı vacib idi. Xüsusilə, epilepsiya və vərəm xəstəliyinə eyni zamanda pəltəklik, görmə və eşitmə zəifliyinə diqqət edilirdi.\nXIX əsrin 70-ci illərindən artıq dövlət özəl məktəb və seminariyalarının açılmasını azaldaraq dövlət təhsil müəssisələrinin sayını artırmağa başladı. Müəllim seminariyaları haqda əsasnamədə təhsil müddəti 3 il olmaqla, lazım gəldikdə 1 il daha uzadilmaqla dəyişiklik edilirdi.\n1879-cu ildə seminariyada və digər məktəblərdə təhsil alan tələbələr cinsiyyət tərkibinə görə 86% oğlanlardan, 14% qızlardan ibarət idi. Dini mənsubiyyətinə görə isə 84% provaslav, 11% roma-katolik, 3% lüteran, cəmi 2% isə müsəlman tələbələrdən ibarət idi.\n1871-ci ildə Qafqazda ilk dəfə Kubanda müəllimlər seminariyası fəaliyyətə başlayır. 1876-cı ildə Gürcüstanın Qori şəhərində, 1881-ci ildə İrəvanda, 1891-ci ildə Kutaisi də belə seminariyalar açılır. Seminariya və məktəblərə müəllim heyəti seminariyanın rəhbərliyi tərəfindən seçilə və popeçitelin qərarından sonra işə başlaya bilərdi.\nBu dövrdə Azərbaycanda da seminariya açılması üçün xalqın tələbi artmağa başlayır və hökümətə müraciətlər olunur. XIX əsrin sonları XX əsrin əvvəllərində Azərbaycan da kapitalizmin inkişafı ilə əlaqədar varlı təbəqənin nümayəndələri öz uşaqlarını dövlət idarələrində qulluğa hazırlamaq üçün daha geniş orta və ixtisas təhsili verən məktəblərdə oxutdurmaq istəyirdilər. Onlar yeni gimnaziyaların, ticarət və texniki məktəblərin açılması uğrunda çalışırdılar. Həmçinin 1903-1905-cü illərdə də fəhlə sinfinin tətilləri və çıxışları nəticəsində Rusiyanın Azərbaycana qarşı olan sıxışdırma siyasətində bir qədər yumşalma hiss olunmağa başladı. Mədəniyyət və maarif sahəsində bəzi güzəştləri həyata keçirtdilər. Azərbaycanın müxtəlif guşələrində bir sıra məktəblər açıldı. Məsələn: qəzalarda xalq məktəbləri, “Müqəddəs Nina”, Zaqatalada “Marinsiki” Lənkəranda və Bakıda 6 sinifli şəhər məktəbləri açıldı. Rusiyanın mərkəzi bölgələrində olduğu kimi, Qafqazda da müəllimlərin yetişdirilməsinə ehtiyac duyulurdu və bu ehtiyacı ödəmək məqsədi ilə müəllim seminariyalarının açılması tələb olunurdu. XIX əsrin axırlarında Azərbaycanda neft sənayesinin inkişafı ilə əlaqədar bir çox sənaye sahələri inkişaf etməyə başladı. Bu da öz növbəsində, savadlı kadrların yetişməsinə ehtiyac yaradırdı. Müəllimləri qısa müddətli kurslarda hazırlamaq qənaətbəxş nəticə vermirdi.\nÇar höküməti xalq maarifi sayəsində əhalinin təşəbbüs və tələblərinə ehtiyatla yanaşırdı. Çoxlu maneə və müqavimətlərə baxmayaraq, nəhayət, güzəştə getməyə və bir çox şərtlərlə onun açılmasına razılıq verdilər. Razılığa gəlməkdə əsas məqsəd Qafqazda, xüsusən də, Azərbaycanda ruslaşdırma və müstəmləkəçilik siyasətini həyata keçirmək və savadlı müəllimlərin köməyi ilə yerli əhalidən savadlı məmurlar hazırlamaq idi.\nRus höküməti seminariyanın Azərbaycan şöbəsini Bakıda açmaq istəmirdi. Bunu müsəlman dindarların bu işə mənfi təsir göstərə biləcəkləri ilə izah edirdilər. Ona görə də seminariyanın Azərbaycan şöbəsini uzaq bir yerdə, yəni, Qori şəhərində Zaqafqaziya Müəllimlər Seminariyasının nəzdində açılması qərarına gəldilər.\nBeləliklə, müsəlman məktəblərində müəllim yetişdirmək üçün 1879-cu ildə Zaqafqaziya müəllimlər seminariyası nəzdində Gürcüstanın Qori şəhərində tatar (Həmin dövrdə müsəlmanlara “tatar” deyilirdi) şöbəsinin açlmasına qərar verilir. Seminariyada daha əvvəl 1876-cı ildə gürcü , 1878-cü ildə erməni, 1879-cu ildə rus və 1880-ci ildə müsəlman uşaqlar üçün ibtidai məktəblər açılmışdı. Gürcü, erməni və rus dilində ibtidai siniflər beş illik ikisinifli məktəblər, tatar ibtidai məktəbləri isə üçillik birsinifli məktəblər idi. Ibtidai sinifdə 8-9 yaşlı uşaqlar təhsil alırdılar. Mayın 13-ü 1880-ci il Qoridə Müəllimlər seminariyası nəzdində Azərbaycan şöbəsinin açılışı rəsmi təsdiq olundu və fəaliyyətə başladı.\nTələbələr valideynləri tərəfindən seminariyanın müdiriyyətinə təqdim edilən ərizələr vasitəsi ilə qəbul olunurdu. Onlar dövlət hesabına təhsil almaqla məktəbin yataqxanasında qala bilərdilər.\nQafqaz Təhsil Dairəsinin 1887-1888 illərdə seminariyaya aid statistik göstəricilərə görə Qori Müəllimlər Seminariyasında 1887-ci ildə 96, İrəvan Müəllimlər seminariyasında 81 tələbə təhsil alırdı. İrəvan Müəllimlər seminariyasında 83 tələbədən 50 nəfəri erməni əsilli, Qori Seminariyasındakı 86 tələbədən 45 nəfəri tatar və dağlılar, 16- nəfəri gürcü, 15 nəfəri erməni, 10 nəfəri rus idi.\nŞöbənin uzaq yerdə açılmasına baxmayaraq seminariya Azərbaycan təhsili sahəsində çox böyük rol oynadı.\nSeminariyanın Azərbaycan şöbəsi mövcud olduğu təxminən 40 il müddətində xalq məktəbləri üçün 250 nəfər müəllim hazırlamışdı. Bu məzunlar xalq maarifi və məktəb təhsilinin inkişafı sayəsində böyük işlər görmüş, xalqı savadlandırmaqla yanaşı, Qafqaz xalqları arasında dostluq tellərinin möhkəmləndirmişlər. Seminariyanı bitirən tələbələrin çox hissəsi fəaliyyətə müəllim, nəzəriyyəçi pedaqoq, ali məktəb müəllimi, yazıçı, dövlət xadimi, musiqişünas kimi başlamışdır.\nSeminariyanın Azərbaycan şöbəsinin Bakıda və ya qəza mərkəzlərinin birində açılması coğrafi şəraitinə görə daha əlverişli idi. Seminariyanın ilk məzunlarından biri olmuş, sonradan orada müəllim kimi fəaliyyət göstərmiş S.Vəlibəyov seminariyanın pedaqoji şurasına bir sıra dəlillər təqdim edərək Qoridə yerli əhali arasında müsəlmanların az yaşaması və məsafəninn uzaqlığı səbəbindən az sayda müəllim kadrları hazırlandığını, cəmi 5 il müddətinə 21 pedaqoji təhsilli müəllimin seminariyanı bitirdiyini bildirmişdir. Lakin buna baxmayaraq, seminariyanın direktorlarından D.D.Semyonovun yazdığı qeydlərindən məlum olur ki, Azərbaycan şöbəsinin fanatik müsəlman ruhanilərinin mənfi təsirindən uzaq yerdə fəaliyyət göstərməsi daha əlverişlidir. Buna görə də pedaqoji şura seminariyanın fəaliyyətini Qori şəhərində davam etdirmək fikrində qalır. Bütün bu manelərə baxmayaraq, seminariya öz mövcudluğu və fəaliyyəti ilə təhsilimizin və mədəniyyətimizin inkişafında böyük rol oynamışdır.\nAzərbaycan şöbəsinin təşkilindən bəhs edərkən D.D.Semyonov və A.O.Çernyayevskinin əməyini danmaq ədalətsizlik olardı. Azərbaycan şöbəsinin təşkilində bu iki şəxsiyyətin rolu böyük olmuşdur. Seminariyanın Azərbaycan şöbəsinə ilk qəbulun təşkili zamanı A.O.Çernyayevski çox mürəkkəb və məsuliyyətli iş görərək kəndbəkənd, şəhərbəşəhər gəzib seminariyada oxumaq üçün uşaq yığmışdır.\nMüsəlman şöbəsi xristianlardan fərqləndiyinə görə müsəlman uşaqlar üçün ayrıca yataqxana təşkil edilmişdi. Yataqxanada müsəlmanlarla bir yerdə Azərbaycan dilini bilən, yüksək əxlaqi keyfiyyətlərə malik olan xüsusi tərbiyəçilər yaşayırdı. Uşaqların rus dilini öyrənilməsində çətinlik çəkməmələri üçün tərbiyəçi mütləq xristian olmalı idi. Azərbaycan şöbəsinində birinci tərbiyəçi vəzifəsində A.O.Çernyayevski çalışırdı. Məktəblərin təlim-tərbiyəsi və inzibatı cəhətdən təşkili işində onun böyük təcrübəsi var idi. Aleksandr Osipoviç özünün bütün bilik və bacarığını Azərbaycan müəllim kadrlarının hazırlığına sərf etmiş, azərbaycan dilində dərslik də tərtib etmişdir. Seminariyada Azərbaycan dili və şəriət müəllimi işləyən R.Əfəndiyev və F.Köçərli A.O.Çernyayevskinin fəaliyyətini yüksək qiymətləndirmişlər.\nSeminariya, əsasən üç əsas sinifdən ibarət idi. Onların yanında yuxarı hazırlıq sinifləri də açılırdı. Əsasnaməyə görə Azərbaycan şöbəsi və onun ibtidai məktəbi inzibatı, təlim –tərbiyə məsələlərində Zaqafqaziya Müəllimlər Seminariyasına tabe idi. Azərbaycan şöbəsində iki şəriət müəlliminin birinin şiə, biri sünni olması vacib idi. Azərbaycanlı uşaqlar şəriət və ana dili dərslərini ayrıca keçir, qalan fənləri isə tədris ili bitənə qədər o biri uşaqlarla birlikdə keçirdilər. Azərbaycan şöbəsində də rus, gürcü şöbələrində olduğu kimi dövlətin, şəhər və kənd təşkilatlarının hesabına oxuyan şagirdlərlə bərabər, öz xərcləri hesabına oxuyan şagirdlər də var idi.\n1903-cü il yanvarın 20-də seminariyanın nəzdində rus, gürcü və erməni ibtidai məktəbləri ləğv edilərək yalnız ikisinifli rus ibtidai məktəbi açılır. Seminariyada təhsil pulsuz idi.\nDövlət Tarix Arxivinin sənədlərinə nəzər salan zaman daha bir qiymətli material ilə tanış olmaq mümkündür. Sənədlərdə Qori Müəllimlər Seminariyasını himayə edən, seminariyanın Fəxri nümayəndəsi adını alan Seyid Mir Tağı Mirbabayev haqqında bir çox məlumatlar öz əksini tapmışdır. Mir Tağı Mirbabayev elmin, təhsilin tərəqqisi naminə Seminariyaya yüksək məbləğdə ianələr bağışlamışdır. Seyidin üzərinə götürdüyü bu iş Tiflisdə böyük sevinclə qarşılanır və Bakı neft milyonçusunun bu addımı yüksək qiymətləndirilir. O, Zaqafqaziya Müəllimlər Seminariyasına himayəçi olmaq barədə müraciət etmiş və cavab olaraq Xalq Təhsil Nazirliyinin əmri ilə seminariyanın direktoru F.Antonoviç Smirnovun göndərdiyi məktubuna əsasən 22 may 1915-ci il tarixdən etibarən Fəxri Himayəçi olaraq təstiq edilmişdir. F.Smirnov 20 noyabr 1917-ci il tarixli 1228 saylı məktubla seminariyada gedən dəyişikliklər barədə S.Mirbabayevi məlumatlandırır. Məlumatda bildirilir: “Zaqafqaziya Müəllimlər Seminariyasında bu tədris ilinin başlaması ilə bağlı müəllim heyətində böyük dəyişikliklər oldu. Tatar şöbəsinin keçmiş inspektoru Andranikov Balaxanı realni məktəbə yeni təyinat aldı. Onun yerinə isə F.B.Köçərli təyin olunub. Komissarlıq bu addımı müsəlmanların arzusunu yerinə yetirmək üçün edib ki, tatar şöbəsində təhsil alanlar müsəlman inspektorunun rəhbərliyi altında tərbiyə alsınlar. Daha sonra R.B.Əfəndiyev vilayətin müsəlman əhalisi arasında ibtidai məktəblərin milliləşdirilməsinə rəhbərlik etmək üçün İrəvandaki dövlət məktəblərinə müfəttiş vəzifəsinə təyin edildi. Artıq indi F.B.Köçərli və R.B.Əfəndiyevin yerinə iki nəfər müsəlman etiqadı olan müəllim təyin edilməlidir”.\nMirbabayev Zaqafqaziya Müəllimlər Seminariyasının büdcəsi üçün Bakı Xəzinədarlıq İdarəsinə 720 rubl məbləğində pul köçürürdü. O, nəinki müsəlman uşaqların hətta başqa millətdən olan tələbələrə də xüsusi qayğı ilə yanaşır və hər birinə maddi köməklik göstərirdi.\n1918-ci ildə Qori Müəllimlər Seminariyası bağlanır. Seminariyanın Azərbaycan şöbəsini qəza məktəblərinin birinə köçürmək maarifpərvər ziyalıların çoxdanki arzusu idi. N.Nərimanov, R.Əfəndiyev, S.S.Axundov, C. Məmmədquluzadə, Ü.Hacıbəyov , F.Ağazadə və başqa ziyalılarla bərabər müəllimlər, axundlar, valideynlər və Bakı milyonçuları da seminariyanın Azərbaycan şöbəsini Azərbaycana köçürməyi təqir etmiş, Qafqaz Tədris Dairəsinə xahiş ərizələri göndərmişlər. Lakın onu hansı şəhərə - Gəncəyə yaxud Bakıya köçürmək sual olaraq qalırdı. Xalqımızın böyük maarifçisi Firudin bəy Köçərli bu ideyanın reallaşması uğrunda yorulmadan mübarizəyə başlayır. 1918-ci ildə O, Qafqaz Təhsil Dairəsindən seminariyanın Azərbaycana köcürülməsi haqda icazə alır. Dövlət Tarix Arxivində seminariyanın Azərbaycan şöbəsində açılması haqda Azərbaycan Respublikası Gəncə Xəzinədarlığının seminariyanın direktoru F. Köçərliyə göndərdiyi 28 dekabr 1918-ci il tarixli, 3584 №-li “Gəncə xəzinədarlığınin 1682№-li əmrinə əsasən Gəncə xəzinədarlıqından alınan 5000 rubl pulun Qazax seminariyasının fonduna göndərilməsi və seminariyanın əmlakının Qori şəhərindən Qazax şəhərinə gətirilməsinə “icazə” məktubu var.\nBasqa bir məktubda F.Köçərli yazır: “Tatar şöbəsi mən tərəfindən 1918-ci ildə Qori şəhərindən Qazax şəhərinə köçürülmüşdür. Işcilərin tərkibi də mən tərəfindən komplektləşdirilmiş və otən ilin oktyabr ayında Xalq Təhsil Nazirliyinə göndərilmişdir. Hansı ki, həmin ilin 20 oktyabr tarixində verilmiş əmrlə Qazax Müəllimlər seminariyasında vəzifələri icra etməyə icazə verilmişdir.”\n1918-ci ildə Firudin bəy Köçərlinin səyləri sayəsində Qori seminariyasının Azərbaycan şöbəsi Qazaxa köçürüldü və Sovet hakimiyyəti qurulana qədər orada fəaliyyətini davam etdirdi. Məşədi İbrahim adlı maarifpərvər Qazax sakini öz 17 otaqlı mülkünü seminariyaya hədiyyə vermiş və seminariya o binada fəaliyyətə başlamışdır. Bundan sonra F. Köçərli Qazaxda səmimi və işgüzar kollektiv yaradaraq geniş fəaliyyət göstərmişdir.Qazax seminariyasının fəaliyyəti Azərbaycanda təhsilin və maarifin inkişafına böyük təkan verdi. Seminarıyanın yetirmələri sırasında S.Ə.Vəlibəyovun, İ. Abakovun, C.Məmmədquluzadənin, F. Ağazadənin, R.Tahirovun, Ü.Hacıbəyovun, M.Maqomayevin, M.Qarayevin, Ə.Hüseynovun, Ə.A.Mustafayevin, Q.Şıxlinskinin və başqalarının adını çəkmək olar. 1919-cu ilin əvvəlində bu istiqamətdə görülən sürətləndirilmiş tədbirlər nəticəsində Bakıda, Gəncədə, Nuxada, Salyanda, Şuşada və Qazaxda 23 orta təhsil dövlət müəssisəsi, 6 kişi və 4 qadın gimnaziyası, o cümlədən, 5 real məktəb, 3 müəllim seminariyası, qadınlar üçün 3 təhsil müəssisəsi, 1 politexnik və 1 ticarət məktəbi açılmışdır.\nDövlət Tarix Arxivinin aparıcı arxeoqrafı


weUniverse – RAM5N, Inc.\nTarixdə ilk dəfə iki qadın kosmonavt açıq fəzaya çıxıb [AZ]\nTarixdə ilk dəfə iki qadın – ABŞ kosmonavtları Kristina Kuk və Cessika Meir cümə günü Beynəlxalq Kosmik Stansiyadan (BKS) açıq fəzaya çıxıb.\nXəbər verilir ki, bu barədə NASA-nın yaydığı məlumatda bildirilib.\nQadın kosmonavtlar stansiyanın istismarını başa vurmuş detallarını – günəş batareyalarını dəyişəcəklər. Əməliyyatın ən azı 6 saat yarım davam edəcəyi gözlənilir.\nQeyd edək ki, sözügedən batareyaların istismar müddəti 10 ildir.\nXatırladaq ki, kosmosda yerləşdirilmiş BKS-da NASA-nın müxtəlif millətlərdən olan kosmonavtları növbəli şəkildə tədqiqatlar aparır.\nMənbə: interfax & Global News\nCosmosISSNASASpaceTarixdə ilk dəfə iki qadın kosmonavt açıq fəzaya çıxıbTwo American Astronaut Women


Telman İsmayılov erməni əsilli məşhur müğənniyə külli miqdarda pul xərcləyib Demokrat.az\nSuriyanın Hələb şəhərindən olan milliyətcə erməni, əsl adı Abraxam İpcan olan sənətçi barədə onu "raskrutka" edən İsoif Prixoji danışıb.\n“Bu gün Avraam Russo onun kim olduğu, həqiqi soyadını və hansı millətə sahib olduğunu deməz. Əgər mən və Telman olmasaydı, Avraam Russo kim idi ki?! O, Suriyanın Hələb şəhərindən olan bir ermənidir. Adı Abraxam Janoviç İpcandır. Telman onu Kiprdə restoranda oxuyanda görüb və xoşuna gəlib. Sonra gətirib milyonlar xərcləyərək, Rusiya şou-biznesinə təqdim edib".\nAvraam öz açıqlamalarında deyib ki, valideynləri Türkiyədən Hələbə köçən ermənilərdəndir. Livan, Fransa və Suriyada yaşayıblar. ("Ölkə.Az")\n21 Sentyabr 2019, 23:55


Qanunsuz ov eden 3 nefer tutuldu - Azadliq Xeber\nQanunsuz ov eden 3 nefer tutuldu\n07.12.2016 / 22:43 xeber –\nCəlilabadda qanunsuz ov edən şəxslərə qarşı reyd keçirilib.\nAPA-nın cənub bürosunun məlumatına görə, reyd Daxili İşlər Nazirliyinin (DİN) Baş İctimai Təhlükəsizlik İdarəsi və Cəlilabad Rayon Polis Şöbəsi (RPŞ) əməkdaşlarının birgə iştirakı ilə təşkil olunub.\nNəticədə Mahmudçala ovçuluq təsərrüfatında qanunsuz ov edən Cəlilabad şəhər sakinləri Asif Soltanov, Tahir Məmmədov və rayonun Uzuntəpə kənd sakini İnşallah Həsənov saxlanılıblar.\nAraşdırmalardan onların ov etmək barədə icazə üçün heç bir lisenziya sənədinin olmadığı müəyyənləşdirilib. Ovlanmış 25 baş gərəf, 8 baş çöl ördəyi müsadirə olunub. Saxlanılan zaman o da məlum olub ki, ovçulardan Tahir Məmmədovun üzərindəki ov tüfəngi heç bir yerdə qeydiyyatda deyil.


Baxış sayı: 7147\nNaxçıvan, 1 yanvar, NTVxəbər\nHər açılan səhərin, qarşılanan Yeni ilin insan həyatına xoş ovqat bəxş etməsi həm də ölkədəki inkişaf və sabitliklə bağlıdır. Bu gün doğma Azərbaycanımız və onun Naxçıvan Muxtar Respublikası hərtərəfli inkişaf edir, insanlar rahat və firavan yaşayırlar. Bu inkişaf və tərəqqinin nəticəsidir ki, muxtar respublikanın sakinləri 2017-ci ili sevinc və fərəhlə, qurub-yaratmaq əzmi ilə qarşılayırlar.\nƏtraflı: Naxçıvanda bayram şənlikləri keçirilib\nBaxış sayı: 16811\n2016-cı ildə Azərbaycan dövlət müstəqilliyinin bərpasının 25-ci ildönümünü qeyd etdi. Müstəqillik illərində ölkəmiz sürətlə inkişaf edib, dünya dövlətləri sırasında öz layiqli yerini tutub.\nƏtraflı: Naxçıvan şəhərində Dünya Azərbaycanlılarının Həmrəylik Günü və Yeni il bayramı qeyd olunub\nÖtən əsrin 90-cı illərində ümummilli liderimiz Heydər Əliyev tərəfindən Naxçıvanda əsası qoyulan müstəqil dövlətçilik və həmrəylik ideyası Azərbaycanda inkişafın əsas hərəkətverici qüvvəsinə çevrilib.\nƏtraflı: Dövlət-xalq-ordu birliyi əsgər və zabitlərin döyüş ruhunu artırır\nBaxış sayı: 7136\nNaxçıvan, 30 dekabr, NTVxəbər\nNaxcivantv.az xəbər verir ki, Naxçıvan Muxtar Respublikası Ali Məclisinin Sədri Vasif Talıbov tədbirdə çıxış edərək deyib: 2016-cı il fevralın 23-də Tehran şəhərində “Azərbaycan Respublikası hökuməti ilə İran İslam Respublikası hökuməti arasında Azərbaycan və İran dəmir yollarının əlaqələndirilməsi haqqında” Saziş imzalanmışdır. İki dost və qonşu ölkə arasında əlaqələrin daha da dərinləşməsinə yönəlmiş həmin sazişə əsasən bu gün Naxçıvan-Təbriz-Tehran-Məşhəd sərnişin qatarı fəaliyyətə başlayır.\nƏtraflı: Naxçıvan-Təbriz-Tehran-Məşhəd sərnişin qatarı fəaliyyətə başlayıb\nAli Məclisin Sədri İranın rabitə və informasiya texnologiyaları naziri ilə görüşüb\nNaxçıvan, 29 dekabr, NTVxəbər\nİran İslam Respublikasının rabitə və informasiya texnologiyaları naziri, İran-Azərbaycan hökumətlərarası iqtisadi əməkdaşlıq komissiyasının həmsədri Mahmud Vaezinin rəhbərlik etdiyi nümayəndə heyəti muxtar respublikaya səfərə gəlib.\nƏtraflı: Ali Məclisin Sədri İranın rabitə və informasiya texnologiyaları naziri ilə görüşüb\n54 -dən səhifə 60


Strateji kommunikasiya zamanı trendin idarə olunmasının növləri – Anar Askerov\nStrateji kommunikasiya zamanı trendin idarə olunmasının növləri\nStrateji kommunikasiya zamanı və ya ümumiyyətlə informasiya mühitində trendin idarə olunmasının 3 növü var. Bunlar trendə qoşulmaq, trendi oğurlamaq və trendi yaratmaqdır.\nTrendə qoşulmaq- Adından da göründüyü kimi, artıq yayılmaqda olan və müzakirə edilən top mövzularla bağlı kontent yaradıb paylaşmaqdan ibarət olur. Trenddə olan mövzuları müəyyən etmək adətən ümumi gündəmi izləmək, bundan əvvəl trend mövzuları yaradan mənbələri araşdırmaq və ya texniki alətlər vasitəsi ilə aparılır. Ölkəmizdə kontent yaradan tərəflər əsasən bu istiqamətə üstünlük verir.\nTrendi oğurlamaq- Artıq trenddə olan və müzakirə edilən mövzulara qoşulmuş auditoriyaları başqa məqsədlə yaradılmış kontentlərə cəlb etməklə baş verir. Rəqəmsal mühitdə daha çox texniki üsullarla aparılan bu prosesin sürətli baş verməsi üçün botlar, trollar və digər vasitələrdən istifadə edilir. Beləliklə trenddə olan hər hansı bir mövzu ilə bağlı axtarılan açar sözlərdən, həştəqlərdən istifadə edilərək auditoriyalar fərqli kontentlərə yönləndirilir.\nTrendi yaratmaq – Digər ikisindən daha çətin prosesdir və analitik rəsurslar tələb edir. Burada artıq müzakirə edilən mövzular deyil, müzakirə olunmasına tələb olan, ehtiyac duyulan məsələlər müəyyən edilir və onların ətrafında kontentlər yaradılır. Yaradılan kontentlərin trendə çevrilməsi üçün kommunikasiya edilən ərazidə yaşayan insanların məlumatları istehlak etmə vərdişləri dəqiq müəyyən edilir.\n0 comments on “Strateji kommunikasiya zamanı trendin idarə olunmasının növləri”


Bakı Slavyan Universiteti – 70 - Xəbərlər-Bakı Slavyan Universiteti\nBakı Slavyan Universiteti – 70\n16 dekabr 2016-cı il tarixdə respublikamızda elm və təhsilin inkişafında, müstəqil Azərbaycanın humanitar ixtisaslar üzrə yüksək keyfiyyətli mütəxəssis hazırlığında, beynəlxalq əlaqələrimizin qurulmasında və milli-mənəvi dəyərlərimizin dünyada təbliğində xüsusi yeri olan Bakı Slavyan Universiteti (BSU) 70 illik yubileyini qeyd edir. 70 illik yubiley Fəxri Xiyabanda Ulu öndərin məzarı önünə əklil və çiçək dəstələri qoyulması ilə başlanıb.\nTədbirdə Rusiya, Ukrayna, Bolqarıstan, Belarusiya, Türkiyə, Çexiya və digər ölkələrdən gəlmiş qonaqlar iştirak edib.\nTədbir universitetin akt zalında davam edib.\nBSU-nun rektoru, professor, respublikanın əməkdar müəllimi Nurlana Əliyeva tədbiri açaraq on illər boyu respublikamız üçün unikal ixtisaslar üzrə mütəxəssis hazırlığı aparan universitetin keçdiyi tarixi yoldan, bu ali məktəbin gənc nəslin təlim-tərbiyəsindəki bugünkü rolundan, Azərbaycanın milli-mənəvi dəyərlərinin dünyaya tanıdılmasında universitetin səmərəli fəaliyyətindən danışıb.\nTəhsil naziri Mikayıl Cabbarov BSU-nun Azərbaycanda yüksək ixtisaslı kadr hazırlığında rolunu, ölkəmizin Rusiya, bütövlükdə MDB məkanı, Şərqi, Mərkəzi və Cənubi Avropa, böyük slavyan-yunan dünyası ilə təhsil, ədəbi-mədəni, siyasi-diplomatik və sosial-iqtisadi əlaqələrinin inkişafında əhəmiyyətli fəaliyyətini vurğulayaraq, başda rektor prof. Nurlana Əliyeva olmaqla bütün kollektivi təbrik edib. BSU-nun professor-müəllim heyətinin 17 nəfər üzvünün Prezident sərəncamı ilə fəxri adlara layiq görülməsini universitetin fəaliyyətinə verilən yüksək qiymət kimi dəyərləndirib.\nMilli Məclisin sədr müavini Bahar Muradova, Bakı Dövlət Universitetinin rektoru, akademik Abel Məhərrəmov, AMEA-nın prezidenti, akademik Akif Əlizadə, Nəsimi rayon İcra Hakimiyyətinin başçısı Asif Əsgərov çıxış edərək BSU-nun rəhbərliyini və kollektivini əlamətdar gün münasibəti ilə təbrik edib, yeni nailiyyətlər arzulayıblar.\nTədbirdə Bakı Slavyan Universitetinin tarixini və bugünkü fəaliyyətini əks etdirən qısa metrajlı film nümayiş etdirilib.\nSonra Bolqarıstan Respublikasının vitse-prezidenti Maqarita Popova, Rusiyanın Azərbaycandakı fövqəladə və səlahiyyətli səfiri Vladimir Doroxin, Brno Texniki Universitetinin professoru İvan Meznik, Minsk Dövlət Linqvistik Universitetinin elmi işlər üzrə prorektoru Anatoli Qorlatov, Moskva Dövlət Linqvistik Universitetinin Morisa Tereza adına Xarici Dillər İnstitutunun direktoru Varonina Qalina Borisova təbrik nitqləri söyləyiblər. Rusiyanın Azərbaycandakı fövqəladə və səlahiyyətli səfiri Vladimir Doroxin BSU-nun rektoruna Rusiya Xarici İşlər Nazirliyi ROSSOTRUDNİÇESTVO Agentliyinin Fəxri Fərmanını təqdim edib.\nYubiley tədbiri YAXT-KLUB-da ziyafət məclisi ilə davam etdirilib.


20 ideya, necə hidrogen peroksiddən istifadə etmək olar -Great.Az\nGreat.az » Maraqlı məsləhətlər » 20 ideya, necə hidrogen peroksiddən istifadə etmək olar\n04 июнь, раздел: Maraqlı məsləhətlər, просмотров 781\n1. Bitkilərdə göbələkdən qurtuluruq\nƏgər sənin bitkilərinə göbələk hücum etdisə, onda suvarma vaxtı suya peroksidi əlavə et. Zərərvericidən bir neçə gün sonra qalmayacaq iz!\n2. Pestisidləri çıxarırıq\nTəmiz tası və ya çanağı suyla doldur, ora hidrogenin 60 ml peroksidini tök və bu məhlulda 30 dəqiqədə meyvələr və ya tərəvəzlər qoy. Sonra təmiz suyla yaxala.\n3. qida konteynerlərini yuyuruq\nKi, konteynerdə yeməyin saxlanılmasından sonra qida qoxusu qalmasın , onları peroksidlə səp və bir neçə dəqiqəyə qoy. Sonra yaxala və qupquru sil.\n4. Lövhəcikləri təmizləyirik\nÇiy ətin və ya balığın təmizlənməsindən (qoruyucu hörgüsündən) sonra dezinfeksiyanı etmək lazımdır. Bunun üçün nisbətdə suyu və peroksidi 1:1-i həll et və inventarı sil.\n5. Süfrəni ağardırıq\nƏgər ağ pərdələr və ya süfrələr saraldısa, ləkələrə vasitəni vur, və sonra yu.\n6. Soyuducunu təmizləyirik\nSuyun və peroksidin məhlulu qoxunu və çirkləndirmələri əla uzaqlaşdırır.\n7. Mikrobları öldürürük\nDiş fırçasında bir çox mikroorqanizm yaşayır. Gigiyenanın predmetini dezinfeksiya etmək üçün, 30 dəqiqədə hidrogenin peroksidiylə stəkanda onu islat.\n8. Vanna otağında təmizləməni sadələşdiririk\nSanitariya texnikasından köpüyü və pası uzaqlaşdıracaq. Səthlər artıq hidrogenin 1-ci peroksidlə təmizləməsindən sonra parıldayacaq!\n9. Bitkilərin böyüməsini sürətləndiririk\nKök sistemi vəziyyətini yaxşılaşdırmaq üçün, ona peroksidin və suyun məhlulunu səpələyin.\n10. Otaq güllərinə qulluq edirik\nYaşıl və təzə yarpaqlar üçün.\n11. Salatın vərəqlərini təravətləndiririk\nSalatın vitaminli yarpaqları çox tez solur. Ki, onlar daha uzun təzə qalsınlar, yarım çaşka suda 1 x.q. hidrogen peroksidi və yarpaqlara bu vasitəni səpələ.\n12. Toxumu cücərdirik\nSuyun 2 krujkasında 30 ml peroksid istifadə et. Gecəyə toxumu qoy və sonra torpağa endir.\n13. Heyvanlara qulluq edirik\nKiçik tiftikli dostlarda yaraların və sıyrıntıların emalı üçün ən yaxşı vasitədir.\n14. Akvariumu təmizləyirik\nQəfəslərin və akvariumların dezinfeksiyasının tamamilə təhlükəsiz üsulu. Əgər divarlarda yosunlar artmağa başladılarsa, akvariumda 250 litr suda hidrogenin 60 ml peroksidini götür. Yosunlara düşərək şprisin köməyi ilə məhlulu 5 dəqiqə ərzində yavaş-yavaş əlavə et. Peroksid reaksiyaya daxil olaraq kiçik cücərtiləri öldürür.\n15. Ağızdan xoşagəlməz qoxuyla mübarizə aparırıq\nƏla alternativ ağız boşluğu üçün yaxalama vasitəsi. Sən artıq 1-ci tətbiqdən sonra nəticəylə təəccübləndiriləcəksən! Yalnız çox səy göstərmə: 30 saniyə boyunca həftədə 1 dəfə proseduru et.\n16. Dişləri ağardırıq\nAğardan effekt üçün cəmi 30 saniyə çatacaq, əsas — müntəzəm. Və əgər diş ağrısı narahat edirsə, ağızda suyla durulaşdırılmış peroksidi bir neçə dəqiqə saxla.\n17. Kökləri rəngləyirik\nƏgər rəngsiz edilmiş saçlarda tünd köklər uzanırsa, hidrogen peroksidlə onların islat və 30 dəqiqədə qoy, və sonra başı yu.\n18. Nizama dırnaqları gətiririk\nƏgər dırnaqlar saraldısa, bu prosedur səni xilas edəcək. Bərabər nisbətdə suyu və peroksidi qarışdırıb vannanı et. 15 dəqiqə boyunca əlləri saxla. 3 prosedur vasitəsilə dırnaq lövhəsi ağ möhkəmlənəcək və olacaq.\n19. Vannanı qəbul edirik\nBədəndən zəhərləri çıxarmaq oksigen detoks-vannası kömək edəcək. Sadəcə hidrogen peroksidinin 2 stəkanı ilıq və ya isti suya əlavə et. Prosedur 30 dəqiqə davam edir.\n20. Qabarlardan qurtuluruq\nHidrogen peroksidin 0,5 stəkanı vannaya əlavə et və 15 dəqiqədə ayaqları sal. Bu yaraları sağaltmağa, qabarları və sıxlaşdırmaları aradan qaldırmağa kömək edəcək, həm də göbələyin əla profilaktikasıyla xidmət edəcək.\nMəişətdə nişastanın tətbiqi


“Türk dünyasinin coğrafiyasi və etnosu” üçcildliyi üzərində işlər davam edir 2020-04-20 19:11:00 / MÜHÜM HADİSƏLƏR\nAMEA akademik H.Ə.Əliyev adına Coğrafiya İnstitutunun kollektivi öz fəaliyyətini elan edilmiş karantin şəraitinə uyqunlaşdıraraq onlayn şəkildə davam etdirir. Əməkdaşlar nəzərdə tutulan plan üzrə tədqiqatlarını davam etdirməklə yanaşı “Türk dünyasının coğrafiyası və etnosu” kitabının üçüncü cildi üzərində işlərini uğurla tamamlamağa çalışırlar.\nƏvvəlcədən aparılmış bölgüyə əsasən İnstitutun 20-dən artıq alimi öz bölmələrini yazıb, elektron formada kitabın buraxılışına məsul olan, İnstitutun elmi işlər üzrə direktor müavini, c.ü.f.d., dosent Məhərrəm Həsənova göndərirlər. O hər bir bölməni redaktə edir, ayrı-ayrı dövlət və qurumların coğrafiyası haqqında verilmiş məlumatların eyni sxem üzrə olmasını gözləməklə onların üzərində işləyir və çapa hazırlayır.\nM.Həsənovun məlumatına əsasən bu möhtəşəm əsər son illər Coğrafiya İnstitutunun yerinə yetirdiyi və respublika miqyasından kənar ərazilərin coğrafiyasına həsr edilmiş ən mühüm işlərdən biridir. Kitabın birinci cildi 2019-cu ildə çap edilmişdir ki, həmin cild eyni zamanda rus dilinə tərcümə edilmiş və nəşr edilərək oxucuların istifadəsinə verilmişdir. Kitabın digər cildlərinin də rus dilinə tərcümə edilməsi və MDB məkanında yerləşən Türk dilli dövlətlərə, eləcə də Rusiya Federasiyası tərkibindəki milli Türk qurumlarına göndərilməsi nəzərdə tutulur. Kitabın ikinci cildi də bu ilin əvvəllərində çapdan çıxmışdır.\n“Regional coğrafiya” adlanan və 3 fəsildən ibarət olan əsərin birinci fəsli müstəqil Türk dövlətlərinə həsr edilib. Burada həmin dövlətlərin həm fiziki, həm də iqtisadi-sosial coğrafiyası haqqında məlumatlar öz əksini tapır.\nİşin gedişini təhlil edən direktor müavini “Türk dünyasının coğrafiyası və etnosu” üçcildliyinin “Regional Coğrafiya” adlanan bu cildinin də yüksək elmi keyfiyyətlə hazırlanıb vaxtında çap edilərək oxuculara çatdırılacağına əminliyini bildirib.\nM.Həsənov həmçinin bildirib ki, Coğrafiya İnstitutunun elmi seminarları aprelin 22-dən etibarən öz işini əvvəlki kimi, hər həftənin 3-cü günləri onlayn şəkildə davam etdirəcək.


“Qırmızı Kitab”a düşən maralları satmaq istədi – Saxlanıldı – FOTO – Yenicag.Az\nAna Səhifə Hadisə “Qırmızı Kitab”a düşən maralları satmaq istədi – Saxlanıldı – FOTO\n“Qırmızı Kitab”a düşən maralları satmaq istədi - Saxlanıldı - FOTO\nYeni Çağ Media Qrupu – Yanvar 20, 2020 - 15:27\nQəbələdə adı “Qırmızı Kitab”a düşən maralları satmaq istəyən şəxs saxlanılıb.\nDaxili İşlər Nazirliyinin (DİN) Mətbuat Xidmətinin Şəki regional qrupundan Yenicag.az-a verilən məlumata görə, Qəbələ Rayon Polis Şöbəsinin əməkdaşları tərəfindən daxil olmuş məlumat əsasında rayonun Vəndam qəsəbəsində keçirilmiş əməliyyat tədbirləri nəticəsində Zaqatala rayon sakini Hacıömər Abbasovun idarə etdiyi “İveco” markalı yük avtomobili saxlanılıb.\nAvtomobilin yük yerinə baxış keçirilən zaman oradan canlı formada adı Azərbaycan Respublikasının “Qırmızı Kitabı”na düşən 2 baş maral aşkar edilib. Sürücü H.Abbasov şübhəli şəxs qismində saxlanılıb. O, ifadəsində həmin maralları Zaqataladan Qəbələ rayonuna satmaq məqsədilə gətirdiyini bildirib.\nkitab, Qəbələ, qırmızı, Qırmızı Kitab,


Kosmetoloq Tünzalə Qocayeva:"İlk öncə piylənmənin səbəbini araşdırırıq" » www.STIMULXEBER.az\nKosmetoloq Tünzalə Qocayeva:"İlk öncə piylənmənin səbəbini araşdırırıq"\n- Tünzalə xanım, bədən korreksiyası nədir və necə aparılır?\n- Son zamanlarda xanımları narahat edən əsas məsələlərdən biri də artıq çəkidir. Xanımlarda 30 yaşa qədər qarın və bel nahiyyələrində əzələ olur. Otuz yaşdan sonra həmin əzələlərin yerini piylər tutmağa başlayır. Biz piylənmiş nahiyyələri korreksiya edirik. Onu da deyim ki, ilk öncə piylənmənin səbəbini araşdırırıq. Çünki ola bilər ki, piylənmə hormoloji pozğunluq nəticəsində olsun. Müayinələrədən sonra hər bir pasientə individual yanaşırıq. Kimisə kompleks şəkildə, kimsini də aparat vasitəsilə arıqladırıq. Ümumiyyətlə, pasientlərə bol miqdarda su içmələrini məsləhət görürük. Çünki su həm dəridə quruluğu azaldır, həm də mədəni dolu saxlayır. Suya limon əlavə edilib içilsə, lap yaxşı olar. İki cür pasient var. Bir qismi deyir ki, nəyi az yeyim arıqlayım, bir qismi də deyir ki, nəyi çox yeyim arıqlayım? Ümumiyyətlə, sağlam arıqlamaq üçün düzgün qidalanmaq lazımdır. Oturaq həyat keçirdən insanlarda arıqlama prosesi bir az çətin olur.\n- Aparatla korreksiya prosesi neçə mərhələdə baş verir?\n-Biz aparat vasitəsilə birinci mərhələdə piyləri əridirik. Piylərin də səksən faizi sudan ibarətdir. O piylər də təbii yolla bədəndən su halında ifraz olunur. İkinci mərhələdə isə piylər əriyəndən sonra həmin nahiyyələri sallanmağa qoymuruq. Əgər pasientə aparat təsir etmirsə, piyləri əritmək üçün ona iynələr vururuq. İynə aparata nisbətən bahalı prosedurdur. Nəticələr hər kəsdə individual olur.\n- Aparatın orqanizmə hər hansı bir ziyanı varmı?\n- Xeyr, heç bir ziyanı yoxdur. Sadəcə olaraq bəzi xəstəlikləri olan qadınlara tətbiq etmək olmaz. Prosedur tam ağrısızdır. Onu da deyim ki, silueti olan xanımlarda bayaq dediyimiz ikinci mərhələdən sonra göyərmələr ola bilər. O da zamanla çəkilib gedir.\nƏlaqə: (055) 7650777


Təhsil Nazirliyi açıqlama yayıb » www.tezadlar.az\nTəhsil Nazirliyi dövlət proqramı üzrə xaricdə təhsil alan Azərbaycan vətəndaşları ilə bağlı yeni açıqlama yayıb. Məlumata görə, açıqlamada deyilir ki, bu il aparıcı universitetlərin QS Reytinqinin top 10-luğunda yerləşən ali məktəblərdə təhsil almaq üçün 17 nəfər azərbaycanlı gənc dövlət proqramı təqaüdünü qazanıb: “Tələbələrdən Fuad Hüseynov ABŞ-ın Harvard Universitetinə, Fərman Fərmanov, Məsmə Nəcəfzadə, Cahangir Məmmədov Böyük Britaniyanın Oksford Universitetinə qəbul olunublar.\nDünya universitetlərinin QS Reytinqi üzrə ilk 20-likdə yer tutan ali məktəblərdə isə 58 azərbaycanlı təqaüdçü oxuyacaq. Top 30-dakı universitetlərdə dövlət proqramını qazanmış gənclərimizin sayı isə 110 nəfərdir.\nHazırda dövlət proqramı üzrə xaricdə təhsil almaq üçün sənədləri təsdiq olunan təqaüdçülərin sayı 494 nəfərdir. Yekun rəqəmlər yaxın günlərdə məlum olacaq. Dövlət proqramı çərçivəsində 319 nəfər magistratura, 45 nəfər doktorantura, digərləri isə bakalavriat və rezidentura üzrə xaricdə təhsil almaq hüququ qazanıb.\nBu il ilk dəfə bir ildə 9 nəfər Almaniyada kənd təsərrüfatı üzrə təhsil almaq üçün dövlət proqramı əldə edib. Avropa musiqisi üzrə 2 nəfər bakalavr səviyyəsi üzrə təhsil almaq üçün göndərilib. Almaniyada baza tibb təhsili almaq üçün 650-dən artıq bal toplayan tələbələrin sayı 4 nəfərdir. İlk dəfə nanotexnologiya üzrə 10 nəfər tələbə magistr xaricə göndəriləcək”.